text:
Agbe Si Ŋu Tameɖoɖo le Gɔmeɖoɖo Anyi Na Ðokuinye
Agbe Si Ŋu Tameɖoɖo le Gɔmeɖoɖo Anyi Na Ðokuinye
ABE ALESI ERNEST PANDACHUK GBLƆE ENE
Wodzim le Saskatchewan fe dzogbe aɖe, le Canada. Esime mexɔ fe 23 la, meyi Afrika, afisi menɔ agbe si me dzidzɔ le hewɔ dutanyanyuigbɔgblɔdɔ le fe 35 sɔŋ. Aleke wòdzɔe be nye agbe va nɔ alea? Menye nudogoɖenunue o. Na maɖe eme.
AƑE si me míenɔ gbã la nye xɔ aɖe si wotsɔ atiwo kple anyi tui hegbae kple be—si mede ame dzi kura be wòakpɔ míafe fomea ta tso vuvɔŋɔli sesẽ si nɔa dzogbea o. Le fe 1928 me, hafi woadzi mí vi asiekeawo dometɔ akpa gãtɔ la, Papa kple Dada xɔ Biblia-srɔ̃gbalẽwo le ame aɖe si va míafe afeme la si. Le vuvɔŋɔli didi si kplɔe ɖo me la, woto agbalẽ siawo dzi srɔ̃ Biblia la. Le adame si kplɔe ɖo la, woxɔe se kple kakaɖedzi be yewoke ɖe nyatefea ŋu. Wofo nu tso eŋu na fomea, xɔlɔ̃wo kple afelikawo gake vevietɔ la, na wo viwo.
Wodzim le fe 1931 me eye wodzi vi atɔ̃ bubu ɖo yonyeme kpuie. Enye numame na míafe fomea be wòaxlẽ Biblia ahasrɔ̃e. Megaɖoa ŋku nusi míewɔna ŋdi ɖesiaɖe dzi. Papa xɔa ŋgɔ dzroa Biblia me kpukpui aɖe me kple mí, ne exɔ amedzro gɔ̃ hã. Dada, Papa, kple ɖevi tsitsiawo xlẽa Biblia-srɔ̃gbalẽwo ɖe wo nɔewo yome míesena.
Hekpe ɖe nuxexlẽ kple nuŋɔŋlɔ fiafia mí ŋu la, Papa gafia alesi míazã mawunyakpukpuiwo dife le Biblia me atsɔ awɔ numekukui hã mí. Etefe medidi o, míesrɔ̃ alesi míazã Biblia atsɔ aɖe míafe dzixɔsewo me na ame bubuwoe. Numedzodzro dodzidzɔname siawo kpe ɖe ŋunye mede ŋugble le Biblia me nyatiwo ŋu. Le ɣeyiɣi aɖe megbe la, mete ŋu zãa Biblia tsɔ kloa nu le alakpasubɔsubɔhawo fe nufiafiawo ŋu. Mete ŋu ɖoa kpe edzi be luʋɔ la kuna, be dzomavɔ aɖeke meli o, eye be Mawu kple Yesu mele tasɔsɔ me alo nye nusi woyɔna be Mawuɖekaetɔ̃ fe akpa aɖe o.—Nyagblɔla 9:5, 10; Xezekiel 18:4; Yohanes 14:28.
Papa kple Dada ɖo kpɔɖeŋu nyui na mí hede dzi fo na mí be míaku ɖe nusi nyo la ŋu sesĩe, ne ema ana womalɔ̃ míafe nya o hã. Le kpɔɖeŋu me, womezã atama gbeɖe o eye woxlɔ̃ nu mí tso alesi wòfoa ɖi amee kple alesi woafoe ɖe mía nube míazãe le suku ŋu. Meɖoa ŋku Papa fe nya siawo dzi be: “Woayɔ mi be movitɔ ne miegbe atama nono. Gake mibia amea ko be, ‘Amekae nye kalẽtɔ? Amesi dzi atamaa kpɔ ŋusẽ ɖo loo alo amesi kpɔ ŋusẽ ɖe atama dzi yea?’”
Esi mexɔ fe 11 la, nu bubu aɖe do nye kuku ɖe Biblia me hehe si mexɔ le ɖevime ŋu la kpɔ. Xexemeʋã II dze egɔme xoxo ɣemaɣi eye wobia tso sukuviwo si be woado gbe na aflaga. Mekpɔe le nye Biblia sɔsrɔ̃ me be gbedodo sia nye tadedeagu nuwɔna, eyata megbe gomekpɔkpɔ le eme. Esia na wonyãm le sukua ɣleti ade.
Ke hã le ɣeyiɣi aɖe megbe la, mewu suku nu eye le March 1947 me la, mexɔ nyɔnyrɔ ɖe tsi me tsɔ ɖo kpe nye adzɔgbeɖeɖe na Yehowa Mawu dzi. Le ɣleti ade megbe la, mezu mɔɖela, ɣeyiɣiawo katã fe nyanyuigbefãɖela. Gbã la, mesubɔ le anyiehe Saskatchewan heɖe gbefã na agbledelawo kple lãnyilawo le anyigbamama gã ma me. Le dzomeŋɔli la, medoa sɔ tsɔ zɔa mɔe eye le vuvɔŋɔli la, mezãa snodzizɔkeke aɖe si woxe keŋkeŋ si míeyɔna be caboose. Mlekpui aɖe nɔa eme si naa dzoxɔxɔ, eyata ele be makpɔ nyuie be kekea nagamu o.
Kɔfenutoa me nɔlawo lɔ̃a ame eye wonye amedzrowɔlawo. Ne meva ame aɖewo srã ge kpɔ le ɣetrɔ me la, zi geɖe wobiana be matsi yewo gbɔ adɔ. Biblia me numedzodzro lédziname siwo míezãa anyinufaɣi mawo tsɔ wɔna do dzidzɔ nam ale gbegbe! Ƒome aɖe si ɖe ɖetsɔleme fia le zã blibo aɖe fe numedzodzro megbee nye Peterson-fomea. Earl kple dadaa va zu Yehowa Ðasefo dovevienuwo.
Subɔsubɔ le Quebec
Le fe 1949 me la, mewɔ ɖe amekpekpe be mɔɖelawo nakpe asi ɖe gbefãɖeɖedɔa ŋu le Quebec nutoa me la dzi. Mɔɖela siwo ade 200 le ɣetoɖofe Canada lɔ̃ ɖe yɔyɔa dzi. Wova ɖo Montreal dugã la me le September me, henɔ klalo be yewoaxɔ dɔdasiwo le Quebec du bliboa me. Katoliko Dziɖuɖumegãwo fe tatɔ Maurice Duplessis si ɖoe kplikpaa be yeaxe mɔ ɖe Ðasefowo fe dɔ nu lae nɔ dzi ɖum ɣemaɣi.
Ɣeyiɣi mawo nye dzidzɔɣeyiɣi siwo hã me kuxiwo nɔ. Esiawo dometɔ aɖewoe nye Fransegbe sɔsrɔ̃, nɔviwo léle, kple nuvlowɔhawo fe nuwɔnawo kpakple zazɛ̃nyahelawo fe zidede míafe Kristotɔwo fe takpekpewo me. Ke hã mɔmaɖemaɖeɖenuŋu ma medo ŋɔdzi nam alo na meɖe asi le subɔlanyenye na Mawu fe dɔa ŋu o. Dzinyelawo fã nu nyui lɔlɔ̃ ɖe menye eye wona meka ɖe edzi be woawɔ xexeame katã fe gbefãɖeɖedɔ si Yesu gblɔ ɖi la dzidzedzetɔe, ne wotsi tre ɖe eŋu gɔ̃ hã.—Mateo 24:9, 14.
Esime menɔ Quebec la, medo go Emily Hawrysh, mɔɖela nutefewɔla aɖe si tso Saskatchewan. Emily nye hadɔwɔla wɔnutefe kple zɔhɛ dzidefonamela aɖe nam, tso esime míeɖe mía nɔewo le January 27, 1951. Esi míafe taɖodzinu enye be míakpɔ gome bliboe wu le subɔsubɔdɔa me ta la, míebia be míade Gbetakpɔxɔ Habɔbɔa fe Biblia Gilead Suku si nyea ɣleti geɖe fe nusɔsrɔ̃ si dzraa subɔlawo ɖo nadutanyanyuigbɔgblɔdɔa eye wolɔ̃ ɖe edzi. Míede Gilead fe klass 20 lia eye míewu sukua nu le February 1953 me.
Esime míenɔ lalam na mɔzɔgbalẽ siwo aʋu mɔ na mí be míayi Afrika la, womia asi mí be míakpe asi ɖe Yehowa Ðasefowo fe hame siwo le Alberta kple Ontario ŋu le Canada. Le ɣeyiɣi mawo me la, míeɖoa ʋu tso hame ɖeka me yia bubu me. Eyata míesrɔ̃ alesi míanɔ agbe si le bɔbɔe ahatsɔ míafe nunɔamesiwo katã ade mɔzɔkplo aɖe me. Le ɣleti ʋɛ aɖewo megbe esi míafe mɔzɔgbalẽwo kple dukɔmenɔgbalẽ su mía si la, míedzo le Canada heyi Southern Rhodesia, afisi woyɔna fifia be Zimbabwe.
Tɔtrɔ Ðe Agbenɔnɔ Ŋu le Afrika
Le míafe vava ɣleti atɔ̃ megbe la, wode dɔ asi na mí be míasrã Yehowa Ðasefowo fe fufofowo kpɔ le Zimbabwe kpakple le Botwana kple Northern Rhodesia (si nye Zambia fifia) fe anyiehekpa dzi. Wode dzi fo na mí le Gilead Suku be míagatsɔ afisi wode dɔ asi na mí le la asɔ kple mía de o eye míaɖo ŋku edzi be nɔnɔme ka ke mee míeɖale o, míate ŋu asrɔ̃ nane tso míafe nutefekpɔkpɔa me. Nya siawo siwo me nunya le la kpe ɖe mía ŋu míetrɔ míafe nukpɔsusu. Vaseɖe egbea la, mía kple Emily míelɔ̃ ɖe nya sia dzi be, “Wɔ nɔnɔme ɖesiaɖe ŋudɔ nyuie alesi nàte ŋui; anɔ eme be mɔnukpɔkpɔa magava gbeɖegbeɖe o.”
Míezãa keteke, bɔs, agbatsɔkeke alo gasɔ—nusianu si míate ŋu azã ko—tsɔ zɔa mɔ yia tefetefewo. Togbɔ be esia menɔa bɔbɔe o hã la, nɔnɔme bubuwo li siwo do míafe tameɖoɖo kplikpaa be “míawɔ nɔnɔme ɖesiaɖe ŋudɔ nyuie alesi míate ŋui kpɔ.” Le fe eve gbãtɔwo me la, se meɖe mɔ na Emily be wòayi anyigbamama siwo me to ɖeka me tɔwo le me kplim o. Eyata, ele nam be magblẽ srɔ̃ si meɖe fe ʋɛ aɖewo koe nye ema la ɖi ɖe du siwo tsɔ ɖe ketekemɔ to la me, eye zi geɖe la, Ðasefo bubu aɖeke menɔa afima o. Menye ɖeko Emily fe xɔse, dzidefo kple tameɖoɖo kplikpaa na mekpɔ ŋudzedze ɖe eŋu helɔ̃e o ke ehe Fiaɖufea fe kutsetsewo hã va nuto mawo me.
Ne Emily nya kpɔ dzefe le nutoa me tɔ aɖe gbɔ teti ko la, enɔa gbefã ɖem le afima vaseɖe esime megbɔ tso to ɖeka me tɔwo fe nuto aɖe me. Ɣeaɖewoɣi la, eya ɖeka wɔa subɔsubɔdɔa hena ɣleti ɖeka. Ekpɔa ŋusẽ kple ametakpɔkpɔ to kuku ɖe Yehowa fe alɔ sesẽ la ŋu me eye efe subɔsubɔdɔa tse ku. Kpɔɖeŋu ɖekae nye Rita Hancock, amesi xɔ Biblia me nyatefea eye emegbe srɔ̃aŋutsu hã va kpe ɖe eŋu. Eva zu nɔviŋutsu nutefewɔla kple Kristotɔ hamemegã vaseɖe efe kuɣi. Egbea la, hamewo le dzidzim ɖe edzi kabakaba le du siwo me Emily fã Biblia fe nyatefea fe kuwo ɖo la dometɔ aɖewo me.
Afrikatɔwo fe Amedzrowɔwɔ Kple Aɖaŋuwɔwɔ
Afrikatɔ Ðasefo siwo le to ɖeka me nyigbamamawo me fe ŋudzedzekpɔkpɔ ɖe Yehowa fe habɔbɔa kple etefenɔla dzikpɔla mɔzɔlawo ŋu vevie la nye nutefekpɔkpɔ ʋãme aɖe nam. Kristotɔ nɔvi lɔ̃ame siawo kpɔ nye nuhiahiãwo gbɔ nyuie. Dzoɖa ɖesiaɖe la, mezɔa mɔ tso kpekpewɔfe aɖe yia bubu. Agblexɔ aɖe si wotu yeyee nyea nye dzefe eye esia na meɖoa ŋku afisi nye fomea nɔ le Saskatchewan dzi. Aba si fe titrime enye sentimeta 30 si woɖo ɖe anyigba heɖo abadzivɔ ɖe edzi la dzie memlɔna.
Ave mee míewɔa kpekpeawo lena le to ɖeka me tɔwo fe duwo me. Kpekpea valawo foa gbe le tefea, hegblẽa ati siwo dzi aŋgbawo sɔ gbɔ le la ɖi be míanɔ wofe vɔvɔli te. Gbe siwo wofo hebla wo nyuie ɖe ɖoɖo nu la dzie míenɔa anyi ɖo. Emegbe wogatsɔa atiwo kple gbewo tɔa kpɔ fo xlã afisi wodzra ɖo lae. Ne menɔ anyi ɖe dzɔdzɔme zikpui siawo dzi la, mía nɔviŋutsu kple nɔvinyɔnu Afrikatɔwo fe gbe vivi siwo wotsɔ dzia kafukafuhawo na Yehowa la ʋãa nye dzi ɣesiaɣi le mɔ si nyemaŋlɔ be akpɔ o nu.
Nutefekpɔkpɔ aɖe si Nyemaŋlɔ Be O
Le nye subɔsubɔdɔa me la, medo go Gideon Zenda si nye Anglican Sɔlemeha fe suku siwo mawunyadɔgbedeawo ɖo fe tatɔ aɖe. Subɔsubɔha la mee Gideon xɔ efe hehe, siwo dome Yunivɛsiti tɔ hã le la le. Gake mekpɔ ŋuɖoɖo ŋutɔŋutɔ aɖeke na Biblia me nyabiase geɖe siwo nɔ esi la o. Eyata ebia be mado go ye kpakple yefe hadɔwɔla bubu geɖewo ahaɖo nyabiabia siawo ŋu. Amesiwo ade 50 siwo dome sukumegãwo,sukudzikpɔlawo kple nufialawo le la va kpekpe sia. Gideon ye nɔ zime na kpekpea. Míedzro nu me tso nyati ɖeka dzi yi bubu dzi le ɖoɖo nu. Mefoa nu tsoa nyati ɖesiaɖe ŋu abe aɖabafofo 15 ene eye emegbe míedzroa biabiawo me. Numedzodzroa xɔ gafofo geɖe.
Nusi do tso numedzodzro tɔxɛ sia me enye be Gideon, efe fomea, kple efe hadɔwɔla geɖe va zu Yehowa subɔla ɖeadzɔgbe siwo katã xɔ nyɔnyrɔ. Bisiɔp si le nutoa me na woxɔ dɔ le wo si le Anglican sukuwo me. Ke hã la, wo dometɔ aɖeke mevɔ̃ o eye wonɔ te sesĩe maʋãmaʋãe le Yehowa subɔsubɔ me, wo dometɔ aɖewo fo wo ɖokui ɖe mɔɖeɖedɔa me.
Nuwɔwɔ Ðe Sinima Wɔdɔɖeamedzi aɖe Nu
Le fe 1954 me la, Yehowa Ðasefowo ɖe sinima si nye The New World Society in Action (Xexeme Yeye Habɔbɔa Le Dɔ Dzi) ɖe go. Le fe si kplɔe ɖo me la, woɖe se si xe mɔ na srɔ̃nyɔnu be wòagakplɔ srɔ̃aŋutsu ɖo ayi to ɖeka me tɔwo fe anyigbamama me o la ɖa. Esia na Emily te ŋu kplɔam ɖo yia anyigbamama siawo me. Ɣemaɣi la, wona ʋu, elektrikŋusẽnamɔ̃, kple fotoɖemɔ̃ mí be míaɖe nɔnɔmetatawo afia le to ɖeka me tɔwo fe nutoawo me. Wo dometɔ geɖe mekpɔ sinima kpɔ o eyata míafe nɔnɔmetata la ɖeɖe na ame gbogbo aɖe va. Sinima la ɖe Biblia kple Biblia-srɔ̃gbalẽ siwo wotana le míafe agbalẽtafe le Brooklyn, New York, la fe akpa ɖesiaɖe fia tsitotsito.
Yehowa Ðasefowo fe xexeame katã fe nɔviwɔwɔ si dze le tadedeagu me le Yankee Stadium, New York, le fe 1953 me hã dze le sinima la me. Afrikatɔ siawo mekpɔ amefomevi vovovo fe ɖekawɔwɔ kple lɔlɔ̃ sia tɔgbe kpɔ o. Sinima sia ʋã Zimbabwe fome geɖe be woasrɔ̃ Biblia ahade ha kple Ðasefowo. Sukudzikpɔla geɖe le dukɔa me godoo bia be woaɖe sinima sia afia elabena wokpɔe be nukpɔkpɔ sia aɖe vi le hehenana sukuviawo me.
Le zã aɖe me la, Ðasefo aɖewo va nyɔm tso alɔ̃ me hebia be yewoakpɔ sinima la. Ewɔ nuku nam be amesiwo anɔ 500 ye zɔ gafofo geɖe va be yewoava kpɔe. Wosee be mele nutoa me henɔ eɖem fia. Esime fufofo ma dzo la, amesiwo ade 300 bubu gava. Eyata megaɖe sinima la ake. Fɔŋli ga etɔ̃ koe fo hafi nukpɔla mamlɛawo dzo! Le fe siwo wu 17 me le Zambia ɖeɖe la, amesiwo wu miliɔn ɖeka kpɔ sinima wɔdɔɖeamedzi sia.
Dɔdasi Yeyewo Xɔxɔ le Afrika
Esi míesubɔ le Zimbabwe fe atɔ̃ kple afã megbe la, woɖo mí ɖe South Africa. Esia bia be míasrɔ̃ gbe si nye Afrikaans. Emegbe míesrɔ̃ Sesotho kple Zulu gbewo dodo. Mawu fe Nya la fiafia le gbe bubuwo me na míafe subɔsubɔdɔa ganyo ɖe edzi eye wòna míese le mía ɖokui me be míeɖo míafe taɖodzinua gbɔ.
Le fe 1960 fe gɔmedzedze la, wode dzikpɔla mɔzɔla fe dɔ asi nam le Afrika fe anyiehekpa dzi. Le fe 27 siwo kplɔe ɖo me la, míezɔ mɔ zi geɖe le Lesotho, Namibia, South Africa kple Swaziland kpakple Ascension kple St. Helena fukpowo dzi le Atlantik-fua fe Anyiehe. Le ye katã me la, míezɔ mɔ kilometa akpe alafa geɖe tsɔ subɔ mía nɔviŋutsu kple nɔvinyɔnu Kristotɔwo. Wofe xɔse kple nutefewɔwɔ le nɔnɔme madeamedziwo me de dzi fo na mí be míagana ta gbeɖe o.
Le kpɔɖeŋu me, menya Ðasefo aɖewo le Swaziland siwo meɖe asi le wofe xɔse ŋu o esime Fia Sobhuza ku la nyuie. Esi wogbe gomekpɔkpɔ le kɔnu siwo ŋu Ŋɔŋlɔawo tsi tre ɖo siwo wowɔna ne bubume sia tɔgbe ku me ta la, wonya wo le wofe dɔwɔfewo eye wote wofe dukɔmevinyenye fe gomenɔamesiwo wo. Togbɔ be woto fe geɖe fe numanɔamesi kple fukpekpe me hã la, womena ta gbeɖe o. Kristotɔ nɔviŋutsu kple nɔvinyɔnu vevi siawo nyanya kpakple nufofo kple wo tẽ nye mɔnukpɔkpɔ gã aɖe si ta mada akpe na Yehowa ɖo ɣesiaɣi.
Ame bubu hã enye Philemon Mafareka, amesi nye mɔɖela tso Mokhotlong, kɔfe aɖe si le tosi kɔkɔ ade meta 3,000 la dzi, le Lesotho. Esi ʋuwo menɔ anyi o ta la, eya kple srɔ̃a si gbɔ melɔ̃a nu lena o, kple wo vi eveawo, kpakple ame ene bubu siwo dzra ɖo na nyɔnyrɔxɔxɔ la zɔ afɔ kilometa 100 kple edzivɔ yi takpekpe aɖe si wowɔ le tefe aɖe si kɔkɔ ade meta 1,200. Ele be woakpe akɔ kple tofe madeamedziwo le mɔzɔzɔa fe akpa gãtɔ me. Wotana liaa towo heɖia aga eye wotsoa tɔsisi sue kple tɔsisi gã geɖewo.
Esime wotrɔ gbɔna afeme tso takpekpea la, wotsɔ Nyatefe, Si Kplɔa Ame Yia Agbe Mavɔ Mee fe agbalẽ alafa ɖeka ɖe asi. Amesiwo nɔ afeme le Mokhotlong lae wotsɔ wo ɖe asi na. Gake alesi amesiwo wodo go le mɔ dzi ɖe ɖetsɔleme fia ɖe Biblia-srɔ̃gbalẽawo ŋu ta la, wofe agbalẽawo katã vɔ hafi woɖo afeme. Kristotɔ nɔviŋutsu kple nɔvinyɔnu siwo le abe Philemon kple srɔ̃a ene fe dzonɔameme kple ɖokuitsɔtsɔna tefe kpɔkpɔ ŋutɔŋutɔ nye mɔnukpɔkpɔ aɖe si ŋu mía kple Emily míedea asixɔxɔe vaseɖe egbea.
Ɣeaɖewoɣi la, míedoa go da vɔ̃ɖiwo abe fli ene kple tɔɖɔɖɔ gã kpatawo kpakple nudogoɖenunu bubuwo fe afɔkuwo. Togbɔ be nudzɔdzɔ siawo na míevɔ̃na ɣeaɖewoɣi hã la, ne míetsɔ wo sɔ kple tefeɖoɖo kple dzidzɔ siwo le Yehowa subɔsubɔ me la, wonye nu maɖinuwo. Míede dzesii be megblẽa amesiwo wɔa nutefe nɛ la ɖi gbeɖe o.
Esime lãmesẽkuxiwo va nɔ fu ɖem na Emily vevie la, Yehowa na nunya mí be míatsɔ akpɔ nɔnɔmea gbɔe le mɔ si da sɔ nu. Míafe nuɖuɖu tɔtrɔ kple dzadzɛnɔnɔ fe ɖoɖo bubu siwo ade lãmesẽ dzi wu kpe ɖe mía ŋu wòhaya bɔbɔe. Míewɔ agbatsɔkekexɔ sue aɖe be wòana Emily nanɔ lãmesẽ me ne míele mɔ zɔm eye le ɣeyiɣi aɖe megbe la, egava nɔ lãmesẽ nyuie me.
Tɔtrɔ Yi Canada
Le fe 35 fe dutanyanyuigbɔgblɔdɔ wɔwɔ le Afrika-nyigba gã la dzi megbe la, wogbugbɔ ɖo mí ɖe Canada le fe 1988 me. Azɔ le fe 1991 me la, megadze dzikpɔla mɔzɔla fe subɔsubɔdɔa gɔme ake. Le fe enyi megbe la, tutudɔ aɖe dze dzinye. Togbɔ be nye dɔwɔna dzi ɖe kpɔtɔ ŋutɔ tso ɣemaɣi hã la, megakpɔa dzidzɔ be megakpɔtɔ nye hamemegã le London fe hamewo dometɔ ɖeka me le Ontario.
Egbea la, metsɔa dzidzeme trɔ kpɔa ɣeyiɣi si medoa sɔ tsɔ dze mɔɖeɖedɔa gɔme le Saskatchewan fe anyiehe anye fe 56 aɖewoe nye esia. Aleke gbegbee medaa akpee enye esi be Papa lé fɔ ɖe alesi míabu tamee abe gbɔgbɔmemewo ene fiafia mí ŋu, be míagavɔ̃ gbeɖe le nyatefe kple dzɔdzɔenyenye me lelé ɖe asi sesĩe me o! Efia Mawu fe Nya si na agbe si ŋu tameɖoɖo le lam. Domenyinu sia ɖe vi nam le nye agbemeŋkekewo katã me. Nyematsɔ agbe si mele le Yehowa subɔsubɔ me aɖɔ li naneke si le xexe xoxo sia me gbeɖe o.
[Nɔnɔmetata si le axa 27]
Míafe fome si me vi asieke le, le fe 1949 me, Dada enye ma kɔ ɖevitɔ. Nyee tsi tre ɖe emegbe
[Nɔnɔmetata si le axa 28]
Metu “caboose” sia hena zazã le nye subɔsubɔdɔa me
[Nɔnɔmetata si le axa 28]
Nyɔnu siwo wolé le Quebec le gbefãɖeɖe ta
[Nɔnɔmetata si le axa 30, 31]
Mekpɔ gome le nufiafia dzikpɔla mɔzɔla siawo me le Zimbabwe
[Nɔnɔmetata si le axa 31]
Míetu agbatsɔkekexɔ sia hena Emily fe hayahaya
[Nɔnɔmetata si le axa 31]
Foto si mía kple Emily míeɖe nyitsɔ laa


c: text/html

text:
KRISTOTƆWO GBENƆNƆ
Kekeviwo zanzan le kunuɖeɖedɔ lɔ mɛ hɛnkɔ nyɔnawo vɛ le xexeɛ pleŋ mɛ
Le ɖekawawa mɛ koɖo Edɔwawawo eta 5 lɔɔ, exwe sanŋdi ŋkɔtɔ mɛ Kristotɔwo yi gbedoxɔ lɔ mɛ, fini woatɛnŋ akpɔ amɛ sugbɔ le koɖo susu mɔ, yewoadra eŋɛnywi lɔ nɔ wo. (Edɔ 5:19-21, 42) Le egbɛmɛɔ, kekeviwo zanzan le kunuɖeɖedɔ lɔ mɛ le jugbaja tɔxuwo hɛnkɔ nyɔnawo vɛ nɔ mì.
KPƆ VIDEO CI YÍ NYI KEKEVIWO ZANZAN LE KUNUÐEÐEDƆ LƆ MƐ HƐNKƆ NYƆNAWO VƐ LE XEXEƐ PLEŊ MƐ, KEŊ ANA ÐOŊCI NƆ ENYƆBIƆSE CIWO YÍ GBƆGBƆ:
Hwenu wotɔ kunu ɖeɖe koɖo kekeviwoɔ, yí lé wotɔɛ ji doɔ?
Nyɔna ciwo yí le kekevi zanzan mɛ wu ekplɔn zanzan hweɖewonuɔ?
Nyi mìatɛnŋ akpla so enutɔxukpɔkpɔ Mi Jung You tɔ mɛɔ?
Lé enutɔxukpɔkpɔ Jakob Salomé tɔ dasɛ do mɔ, afixɔxɔ le kekevi zanzan le kunuɖeɖedɔ lɔ mɛ nuɔ?
Nyi yí enutɔxukpɔkpɔ Annies koɖo asuɔ tɔ, kpla mì kudo lé woaɖe kunu nywiɖe do nɔ wozankɔ kekevi nuɔ?

robotstxt: allowed

filter: keep


text:
Nufiafia—Fukpekpe Kple Afɔku Siwo Le Eme
Nufiafia—Fukpekpe Kple Afɔku Siwo Le Eme
“Wobia nu geɖe ŋutɔ tso nufialawo si, gake zi geɖe la, amewo . . . mekafua nufiala siwo tsɔ wo ɖokui ke ɖe wofe kutrikuku ta o.”—Ken Eltis, Sydney, Australia, fe Yunivɛsiti.
NYATEƑEE wònye be kuxi geɖe le “dɔ vevitɔ kekeake sia,” si nye alesi woyɔnɛ, la me—tso fetu madeŋgɔ dzi vaseɖe sukuxɔme nɔnɔme madeamedziwo dzi; tso agbalẽdɔ geɖe wɔwɔ dzi va ɖo sukuvi gbogbowo fe sukuxɔ ɖeka me nɔnɔ dzi; tso amemabumabu kple nuvlowɔwɔ dzi va ɖo dzilawo feɖekematsɔleme dzi. Aleke nufiala aɖewo kpɔa kuxi siawo gbɔe?
Bubumadeameŋu
Míebia gbe nufiala ene siwo tso New York City be nukae wobuna be wonye kuxi gãwo. Wo katã ɖo eŋu be: “Bubumadeameŋu.”
Le William, si tso Kenya fe nya nu la, nuwo trɔ le Afrika hã le go sia me. Egblɔ be: “Ðeviwo fe amebubu dzi le ɖeɖem kpɔtɔ le go sia me. Esime menɔ tsitsim [ele efe fe 40-awo me fifia] la, nufialawo le amesiwo ŋu wodea bubui wu le Afrikatɔwo dome la dome. Ðevi kple ame tsitsi sia bua nufiala ɣesiaɣi be enye kpɔɖeŋuɖola. Bubudeameŋu sia dzi le ɖeɖem kpɔtɔ. Ɣetoɖofetɔwo fe nuwɔna le ŋusẽ kpɔm ɖe sɔhɛwo dzi vivivi, le Afrika kɔfenutowo me gɔ̃ hã. Sinimawo, videowo, kple agbalẽwo naa bubumademade ŋusẽtɔwo ŋu dzena abe kalẽwɔwɔ wònye ene.”
Giuliano, amesi fiaa nu le Italy, fa konyi be: “Aglãdzedze fe gbɔgbɔ, bubumademade ŋusẽtɔwo ŋu, kple tomaɖomaɖo si xɔ afe ɖe afisiafi la le ŋusẽ kpɔm le ɖeviwo dzi.”
Atikevɔ̃ɖiwo Zazã Kple Nuvlowɔwɔ
Nublanuitɔe la, atikevɔ̃ɖiwo zazã va zu kuxi le sukuwo me—ale gbegbe be nufiala kple agbalẽŋlɔla aɖe si tso United States, LouAnne Johnson ŋlɔ be: ‘Mɔxexe ɖe atikevɔ̃ɖiwo zazã nu le suku ɖesiaɖe kloe fe nufiaɖoɖowo me, tso keke abɔdzokpo ke. Ðeviwo nya nu geɖe le atikevɔ̃ɖiwo ŋu wu ame tsitsiwo.’ Egblɔ kpee be: “Sukuvi siwo see le wo ɖokui me be dzi ɖe le yewo fo, womelɔ̃ yewo o, yewotsi akogo, nu ti kɔ na yewo, alo yewo mele dedie o adi kokoko be yewoate atikevɔ̃ɖiwo zazã akpɔ.”—Two Parts Textbook, One Part Love.
Ken, si nye nufiala le Australia, bia be: “Aleke míafe nufialawo awɔ afia nu fe asieke vi si edzilawo ŋutɔ fia atikevɔ̃ɖiwo zazãe, eye fifia wòva zu numame nɛ la?” Michael, si le efe fe 30-awo me, fiaa nu le suku deŋgɔ aɖe me le Germany. Eŋlɔ be: “Ku ɖe atikevɔ̃ɖiwo zazã ŋu la, mí katã míenya be nusia yia edzi; ɖeko asi mekaa ezãlawo kabakaba o.” Efo nu tso bubumadeameŋu ŋu eye wògblɔ be “enye nɔnɔme gbegblẽ si koŋ dzena le sukuviawo ŋu,” eye wòyi edzi be: “Wosisia nu ɖe kplɔ̃wo kple gliwo ŋu, eye wogblẽa xɔmenuwo. Nye sukuvi aɖewo ɖo nya me le kpovitɔwo gbɔ le fiasemenuwo fififi alo nu mawo tɔgbe ta. Mewɔ nuku o be fififi le sukuwo me hã bɔ!”
Amira fiaa nu le Guanajuato State, Mexico. Egblɔ be: “Míedoa go nuvlowɔwɔ kple atikevɔ̃ɖiwo zazã fe numame fe kuxi siwo nɔa fomewo me si kpɔa ŋusẽ ɖe ɖeviwo dzi. Wole nɔnɔme si me wosrɔ̃a nya fafãwo kple nu gbegblẽ bubuwo la me. Kuxi gã bubu enye koɖoɖo. Togbɔ be wodea suku femaxee le afisia hã la, ele na dzilawobe woafle agbalẽ si me woŋlɔa nu ɖo, nuŋlɔtiwo, kple nu bubuwo. Gake nuɖuɖu enye nu vevitɔ.”
Tuwo le Sukuwo Mea?
Le United States la, tudada fe nudzɔdzɔ siwo yi edzi nyitsɔ laa le sukuwo me ɖee fia be tuwo tsɔtsɔ wɔ nuvlo menye kuxi sue aɖe le dukɔ ma me o. Nyatakaka aɖe gblɔ be: “Wobu akɔnta be wotsɔa tu 135,000 yia dukɔa fe suku 87,125 me gbesiagbe. Be woaɖe tuwo fe agbɔsɔsɔ le sukuwo me dzi kpɔtɔ la, dziɖuɖumegãwo le mɔ̃ siwo wotsɔ dia tuwo, foto siwo woɖena le adzame, avu siwo wona hehe nyuie be woase tuwo fe ʋeʋe, sukuviwo fe nuwo me kaka, akɔtagbalẽviwo, kple mɔxexe ɖe akplowo tsɔtsɔ va sukui ŋu.” (Teaching in America) Dedienɔnɔ fe mɔnu mawo ana ame aɖe nabia be, Sukuwo ŋu míele nu fom le loo, alo gakpɔwoea? Nyatakakaa gblɔ kpee be wonya sukuvi siwo wu 6,000 le tuwo tsɔtsɔ va suku ta!
Iris, si nye nufiala le New York City, gblɔ na Nyɔ! ŋlɔlawo be: “Ðeviwo tsɔa tuwo yia sukuwo me dzaa. Mɔ̃ siwo wotsɔna dia tuwo mete ŋu dea dzesi wo o. Nudomegbegblẽ le sukuwo me hã nye kuxi gã bubu.”
Nɔnɔme gbegblẽ sia mee nufiala dovevienuwo nɔa kutri kum le be woafia nu ahana hehe le. Mewɔ nuku o be nufiala geɖe kpea nuteɖeamedzi kple nutikɔname fe fu o. Rolf Busch, si nye Nufialawo fe Habɔbɔ fe zimenɔla le Thuringia, Germany, gblɔ be: “Nufialawo fe akpa etɔ̃lia kloe le miliɔn ɖeka me le Germany dzea dɔ le nuteɖeamedzi ta. Nu tia akɔ na wo le dɔa wɔwɔ me.”
Ðevi Sue Siwo le Vi Dzim
Kuxi gã bubu enye fewuiviwo fe gomekpɔkpɔ le gbɔdɔdɔnuwɔnawo me. George S. Morrison, si ŋlɔ agbalẽ si nye Teaching in America gblɔ le dukɔ ma ŋu be: “Ƒewuivi siwo anɔ miliɔn ɖeka (nyɔnuvi siwo xɔ fe 15 va ɖo 19 dometɔ 11 le alafa ɖesiaɖe me) fɔa fu fe sia fe.” Ƒewuiviwo fe fufɔfɔ sɔ gbɔ le United States wu dukɔ deŋgɔ bubuawo katã.
Iris ɖo kpe nya sia dzi, amesi gblɔ be: “Nusi ko ŋu fewuiviwo foa nu tsoe enye gbɔdɔdɔ kple kplɔ̃ɖofewo. Enye nusi xɔa susu me na wo. Eye fifia la, Internet le sukua fe kɔmpiutawo dzi! Amamaɖeɖenuwɔnawo kple kadodo kple ame vovovo fe mɔnue ma ʋu na wo.” Angel, si tso Madrid, Spain, ka nya ta be: “Gbɔdɔdɔ fe agbegbegblẽnɔnɔ nye nu ŋutɔŋutɔ le sukuviwo fe agbe me.” Edzɔna be sukuvi suewo gɔ̃ hã fɔa fu.”
“Vidzikpɔla Siwo Ŋu Wokpɔa Ŋudzedze Ðo”
Nutsotso siwo nufialawo ganana enye be dzila geɖewo metsɔa wofe agbanɔamedzi hefia nu ɖeviwo le afeme o. Nufialawo kpɔe be dzilawoe nye ame gbãtɔ siwo afia nu wo viwo. Ele be nudzeamewɔwɔ nadze egɔme tso afeme. Mewɔ nuku o be Sandra Feldman, si nye Amerika Nufialawo fe Habɔbɔ fe zimenɔla, gblɔ be: “ele be woabu nufialawo . . . abe dɔ bubu wɔlawo ke ene ke menye abe vidzikpɔla siwo ŋu wokpɔa ŋudzedze ɖo ko ene o.”
Zi geɖe la, dzilawo mekpea asi ɖe hehe siwo wonana le sukuwo me ŋu o. Leemarys si míeyɔ le nyati si do ŋgɔ me gblɔ na Nyɔ! ŋlɔlawo be: “Ne ehe ɖevi mabuame yi sukumegã gbɔ la, nu bubu si akplɔe ɖo ko enye alesi dzilawo nava dze dziwò!” Busch, amesi fe nya míeyɔ do ŋgɔ, gblɔ ku ɖe nuwɔwɔ kple ɖevi maɖotowo ŋu be: “Hehenana ɖeviwo le afeme le bubum. Magate ŋu aka ɖe edzi nenye be ɖevi akpa gãtɔ tso fome ɖɔʋu siwo me wonaa hehe nyuiwo le la me o.” Estela, si tso Mendoza, Argentina, gblɔ be: “Mí nufialawo míevɔ̃na na sukuviawo. Nemíena dzesi suewo wo la, woafu kpe mí alo adze mía dzi. Ne ʋu le mía si la, woagblẽe.”
Ekema ɖe wòwɔ nuku be nufialawo le vevem le dukɔ geɖewo mea? Vartan Gregorian, si nye Carnegie Agbalẽsrɔ̃nyawo Gbɔkpɔha le New York fe zimenɔla xlɔ̃ nu be: “Míafe suku siwo le [United States] ahiã nufiala yeye miliɔn 2.5 le fe ewo bubu siwo gbɔna me.” Dugã geɖewo le “nufialawo dim tso India, Ɣetoɖofe Indies, South Africa, Europa kple tefe bubu ɖesiaɖe si woakpɔ nufiala nyuiwo le ko.” Esia fia be nufialawo gbɔna vɔvɔ ge le tefe siawo hã.
Nukatae Nufialawo le Vɔvɔm?
Yoshinori, nufiala Japantɔ si fia nu fe 32, gblɔ be, “nufiafia enye bubudɔ aɖe si wɔlawo woxea fe nyui na, eye wodea bubu eŋu vevie le Japantɔwo dome.” Nublanuitɔe la, esia mele nenema le tefe ɖesiaɖe o. Gregorian, si míeyɔ va yi hã gblɔ be womedea bubu si dze, kpɔa ŋudzedze hedaa akpe na nufialawo o . . . . Fetu si woxena na nufiala siwo le [United States] fe tefe geɖe le sue wu esi woxena na dɔ bubu siwo me wobiana yunivɛsiti nuwuwu fe dzeside gbãtɔ alo evelia le la wɔlawo.”
Ken Eltis, si míeyɔ le gɔmedzedzea me, ŋlɔ be: “Nukae dzɔna ne nufialawo va de dzesii be dɔ bubu siwo mebiaa nudidi kɔkɔwo tso amewo si hafi xɔna wo o fe fetu sɔa gbɔ wu nufiafiadɔ? Alo ne sukuvi siwo wofia nui ɣleti wuieve siwo va yi . . . fe fetu sɔ gbɔ sã wu esi xɔm wole fifia alo esi woava xɔ le fe atɔ̃ siwo gbɔna me ate ŋu akɔkɔ wu wo tɔ? Ema nyanya gblẽa nu le nufiala fe bubudede eɖokui ŋu.”
William Ayers ŋlɔ be: “Womexea fetu nyui aɖeke na nufialawo o . . . Le mama dedie nu la,ga si woxena senyalawo fe akpa enelia, gadzikpɔlawo tɔ fe afã, esi medea agbatsɔʋukulawo kple tɔdziʋudzraɖofe dɔwɔlawo tɔ nu o ye woxena na mí. . . . Dɔ bubu aɖeke meli si bia nu geɖe de esia nu si wɔlawo woxea fetu sue na o.” (To Teach—The Journey of a Teacher) Ku ɖe nya ma ke ŋu la, Janet Reno, si nye United States fe senyalagã si nɔ anyi tsã, gblɔ le November 2000 me be: “Míate ŋu aɖo amewo ɖe dzinu dzi. . . . Míexea fetu gã na míafe kamedefefewɔlawo. Nukatae míaxe fetu nyui na míafe nufialawo o?”
Leemarys gblɔ be: “Zi geɖe la, fetu ɖɔe aɖe koe woxena na nufialawo. Le fe siwo katã metsɔ srɔ̃ nui megbe hã la, fetu sue aɖe ko mexɔna le fe bliboa me le New York City afii, le xaxa kple hloloetsotso si dugã me nɔnɔ bia la me.” Valentina, si nye nufiala le St. Petersburg, Russia, gblɔ be: “Womedea bubu nufiala fe dɔ ŋu le fetu gome o. Fetu si woxena ɣesiaɣi medea fetu si woxena na dɔwɔla bubuwo tɔ nu o.” Marlene, si tso Chubut, Argentina, gblɔ nya ma ke tɔgbe be: “Fetu sue fo nɛ ɖe mía nu be míawɔ dɔ le tefe eve alo etɔ̃, si naa míeyina afii kple afimɛ. Esia ɖea dɔ si míewɔna fe nyonyo dzi kpɔtɔna.” Arthur, nufiala si tso Narobi, Kenya, gblɔ na Nyɔ! ŋlɔlawo be: “Agbenɔnɔ abe nufiala ene menɔa bɔbɔe nam o, le ganya si yi edzi le sesẽm ta. Nye dɔwɔhati geɖe alɔ̃ ɖe edzi be, fetu sue ɖea dzi le amewo fo be woagbe míafe dɔa wɔwɔ.”
Diana, si nye nufiala aɖe si tso New York City, to nyatofoe le agbalẽdɔ gbogbo si nɔa nufialawo dzi gafofo geɖe ŋu. Nufiala bubu aɖe ŋlɔ be: “Wonɔa nuŋɔŋlɔ, nuxexlẽ kple akɔntabubu dzi ɣesiaɣi kloe le ŋkeke ɖesiaɖe me. Dɔa fe akpa si ŋu wofaa konyi le wu enye: “Agbalẽdɔ geɖe wɔwɔ, agbalẽvi manyatalenu mawo kpekpeɖo—ŋkeke bliboa katã.”
Nufiala Ʋɛ, Sukuvi Geɖe
Berthold, si tso Düren, Germany, to nyatofoe ma tɔgbe: “Ðeviwo sɔ gbɔ le sukuxɔ aɖewo me akpã! Sukuvi 34 ye le sukuxɔ aɖewo me le afisia. Esia fia be míate ŋu akpɔ sukuvi siwo ŋu kuxiwo le la gbɔ o. Míedea dzesi wo o. Míeŋea aɖaba fua wofe nuhiahiãwo dzi.”
Leemarys si míeyɔ va yi ɖe eme be: “Tsɔ kpe ɖe dzila ɖekematsɔlemetɔwo ŋu la, le fe si va yi me la nye kuxi gãtɔ enye sukuvi 35 siwo nɔ sukuxɔme. Bu agbagbadzedze be nafia nu sukuvi fe ade vi 35 ŋu kpɔ!”
Iris gblɔ be: “Nufialawo le vevem le New York afisia, vevietɔ na akɔnta kple dzɔdzɔmeŋutinya. Woate ŋu akpɔ dɔ nyuiwo le tefe bubu. Eyata nufiala siwo nye amedzrowoe dua haya.”
Edze fã be nufiafia nye dɔ sesẽ. Ekema nukae doa ŋusẽ nufialawo? Nukatae woyia edzi hedoa dzi? Míafe nyati mamlɛa adzro nyabiabia siawo me.
[Nya si ɖe dzesi si le axa 9]
Wobu akɔnta be wotsɔa tu 135,000 yia suku siwo le United States gbesiagbe
[Aɖaka/Nɔnɔmetata si le axa 10]
Nukae Naa Nufialawo Kpɔa Dzidzedze?
Aleke nàɖe nufiala nyui gɔme? Amesi ate ŋu atrɔ asi le ɖevi fe susu ŋu be wòate ŋu aɖo ŋku nyawo dzi ahawɔ dodokpɔ akpɔ dzidzedze laea? Alo amesi fiaa nu be woabia nya, abu tame, ahade ŋugble yea? Amekae kpena ɖe ɖevi ŋu be wòava zu dumevi ɖɔʋu?
“Ne mí nufialawo míede dzesii be míenye kpeɖeŋutɔwo na míafe sukuviwo le wofe agbe me katã fe mɔ sesẽa zɔzɔ me, ne míedea asixɔxɔ kple bubu si dze na amegbetɔ wo ŋu la, ekema míele nufiala ɖɔʋu fe mɔa dzi. Ele bɔbɔe—hegasesẽ hã.”—To Teach—The Journey of a Teacher.
Nufiala nyui dea dzesi sukuvi ɖesiaɖe fe ŋutete eye wònyaa alesi wòawɔe be wòakpɔ dzidzedze. William Ayers gblɔ be: “Ele be míadi mɔ nyuitɔ, mɔ si tua ame fe ŋusẽwo, nutefekpɔkpɔwo, aɖaŋuwo, kple ŋutetewo ɖo . . . Meɖo ŋku dzila aɖe si tso Amerika fe kukuɖeɖe ɖe efe ŋutsuvi fe atɔ̃ vi si wona ŋkɔe be ‘tagbɔ maɖablɛtɔ’ la dzi be: ‘Amegãxi nya xevi blaene fe ŋkɔ kple alesi woʋuna. Enya be xefu wuietɔ̃e le hɔ̃ fe ble si sɔ me. Nusi wòhiã koe nye nufiala si nya efe ŋutetewo.’”
Hafi nufiala nate ŋu awɔ geɖe le ɖevi aɖe ŋu la, ele nɛ be wòanya nusi doa dzidzɔ nɛ alo ʋãnɛ kple nusiwo naa wòwɔa nu le mɔ tɔxɛ aɖe nu. Eye ele na nufiala ɖokuitsɔsavɔla be wòalɔ̃ ɖeviwo.
[Afi Si Míexɔ Mɔɖeɖe Tso]
United Nations/Photo by Saw Lwin
[Aɖaka si le axa 11]
Ðe Wòle Be Nusɔsrɔ̃ Nanye Nukokoedoname Ɣesiaɣia?
Nufiala William Ayers ŋlɔ nukpɔsusu totrowo ewo siwo ku ɖe nufiafia ŋu. Wo dometɔ ɖekae nye: “Nufiala nyuiwo naa nusɔsrɔ̃ nyea nukokoedoname.” Eyi edzi be: “Nukokoe ɖea ame fe susu ɖa, edoa dzidzɔ na ame. Fefewɔla ɖia kokoe. Fefe ate ŋu aɖi kokoe. Nusɔsrɔ̃ ate ŋu axɔ ame fe susu, alé susu na ame, awɔ nuku, atɔtɔ ame, eye wòavivi ame nu vevie. Ne nusɔsrɔ̃ nye dzidzɔdonamenu la, ke enyo. Gake mele be wòanɔ nenema o.” Egblɔ kpee be: “Nufiafia bia sidzedze, ŋutete, aɖaŋu, nuŋububu, kple nugɔmesese geɖe ŋutɔ—eye vevietɔ wu la, nuŋubula si tsɔa ɖe le eme na ame.”—To Teach—The Journey of a Teacher.
Sumio, si tso Nagoya City, Japan, de dzesi kuxi sia le efe sukuviwo ŋu: “Sukukɔkɔdela geɖewo mekpɔa dzidzɔ le naneke ŋu wu dzidzɔdonamenu siwo mebia kutrikuku aɖeke o.”
Rosa, si nye sukuviwo fe aɖaŋuɖola si tso Brooklyn, New York, gblɔ be: “Nɔnɔme si bɔ ɖe sukuviawo katã dome enye nusɔsrɔ̃ tea ɖeɖi ame ŋu. Nufiala fe nya va ti ame. Wobunɛ be ele be nusianu nanye fefe. Woŋlɔe be be alesi nèdze agbagba ɖe nusɔsrɔ̃ ŋue ana nanyae.”
Fefe vivivo nana wòsesẽna sɔhɛwo be woaku kutri ahatsɔ nuwo asa vɔ. Sumio, si míeyɔ va yi, gblɔ be: “Vevietɔ wu la, wometea ŋu bua nuwo ŋu yia ŋgɔ o. Sukukɔkɔdela ʋɛ aɖewo koe bua eŋu be kutrikuku fifia aɖe vi na yewo le etsɔme.”
[Nɔnɔmetata si le axa 7]
DIANA, U.S.A.
[Nɔnɔmetata si le axa 8]
‘Atikevɔ̃ɖiwo zazã bɔ gake fã hafi wodea dzesii.’—MICHAEL, GERMANY
[Nɔnɔmetata si le axa 8]
“Míedoa go nuvlowɔwɔ kple atikevɔ̃ɖiwo zazã fe numame fe kuxi siwo nɔa fomewo me.”—AMIRA, MEXICO
[Nɔnɔmetata si le axa 9]
“Ele be woabu nufialawo . . . abe dɔ bubu wɔlawo ke ene ke menye abe vidzikpɔla siwo ŋu wokpɔa ŋudzedze ɖo ko ene o.”—SANDRA FELDMAN, AMERIKA NUFIALAWO ƑE HABƆBƆ ƑE ZIMENƆLA


text: 4 Mi afetɔwo, miwɔ nu si le dzɔdzɔe kple nu si sɔ la ɖe miafe kluviwo ŋu, eye minyae be Afetɔ le miawo hã mia si le dzifo.+2 Minɔ gbedodoɖa dzi ɖaa,+ ne miele gbedodoɖa dzi la, minɔ ŋudzɔ eye miada akpe.+3 Le ɣeyiɣi ma ke me la, mido gbe ɖa ɖe míawo hã mía ta,+ ale be Mawu naʋu nya la fe ʋɔtru na mí, be míate ŋu agblɔ Kristo la ŋuti nya ɣaɣla kɔkɔe, si tututu ta mele gaxɔ me ɖo la,+4 ne mate ŋu agblɔe eme nakɔ abe ale si wòdze be mawɔe la ene.5 Miyi edzi miazɔ le nunya me le nuwɔwɔ kple ame siwo le egodo la me, eye miwɔ miafe ɣeyiɣi ŋu dɔ le mɔ nyuitɔ nu.*+6 Mina miafe nya nadze to ɣesiaɣi, eye dze nanɔ eme,+ ne mianya ale si wòdze be miaɖo nya ŋu na ame sia ame.+7 Nɔvinye lɔlɔ̃tɔ Tikiko,+ si nye subɔla wɔnutefe kple hati kluvi le Afetɔ la me la, agblɔ nu siwo katã dzɔ ɖe dzinye la na mi.8 Mele edɔm ɖe mia gbɔ be mianya ale si míele, eye wòafa akɔ na miafe dziwo.9 Mele eya kple Onesimo,+ nɔvinye nutefewɔla lɔlɔ̃a, si tso mia gbɔ la dɔm; woagblɔ ale si nuwo le le mía gbɔ afi sia la katã na mi.10 Aristarko,+ si le gaxɔ me kplim, do gbe na mi, Barnaba fe fometɔ Marko+ hã (ame si fe nya míegblɔ na mi be ne eva mia gbɔ la, miaxɔe nyuie),+11 kple Yesu si woyɔna be Yusto, ame siwo nye aʋatsotsotɔwo, hã do gbe na mi. Ame siawo koe nye nye hadɔwɔlawo na Mawu Fiaɖufe la, eye ame siawo va zu akɔfafa* gã aɖe nam.12 Epafra,+ ame si tso mia gbɔ eye wònye Kristo Yesu fe kluvi la, do gbe na mi. Edoa gbe ɖa vevie ɖe mia ta ɣesiaɣi, be mlɔeba la, miasu te bliboe, eye kakaɖedzi sẽŋu nanɔ mia si le Mawu fe lɔlɔ̃nu blibo la me.13 Elabena mele ɖase ɖim le eŋu be, edzea agbagba geɖe ɖe miawo kple ame siwo le Laodikea kpakple ame siwo le Hierapoli la ta.14 Luka,+ atikewɔla lɔlɔ̃tɔ la, do gbe na mi, eye Dema+ hã do gbe na mi.15 Mido gbe na nɔvi siwo le Laodikea nam, eye mido gbe na Nimfa kpakple hame si le efe afe me la nam.+16 Eye ne miexlẽ agbalẽ sia vɔ la, miwɔ ɖoɖo woaxlẽe+ le hame si le Laodikea hã me, eye miawo hã miaxlẽ esi tso Laodikea la.17 Migblɔ na Arkipo+ be: “Lé fɔ ɖe subɔsubɔdɔ si nèxɔ le Afetɔ la me ŋu nàwɔe ade goe.”18 Nye, Paulo fe gbedoname si metsɔ nye ŋutɔ nye asi ŋlɔ lae nye esi.+ Miɖo ŋku edzi be mekpɔtɔ le ga me.+ Mawu fe amenuveve nanɔ kpli mi.


text:
SƆHƐWO BIANA BE
Ðe Gbɔdɔdɔ To Nu Me Nye Gbɔdɔdɔ Ŋutɔŋutɔa?
United States (États-Unis) fe Dɔlélenutsitsi Kple Mɔxexe Ðe Enu Dɔwɔfe gblɔ be esi wobia gbe sɔhɛ siwo xɔ fe 15 va ɖo fe 19 la, wofe afã kloe gblɔ be yewokpɔ gome le gbɔdɔdɔ to nu me (vidzinuwo fofo ɖe nu me) me. Agbalẽŋlɔla Sharlene Azam gblɔ be: “Ne èɖo dze kple sɔhɛviwo [tso gbɔdɔdɔ to nu me] ŋu la, woagblɔ na wo be naneke megblẽ le nuwɔna sia ŋu kura o.” (Oral Sex Is the New Goodnight Kiss) Egblɔ kpee be: “Le nyatefe me la, womebunɛ be enye gbɔdɔdɔ o.”
Nu kae nèsusu?
Ðo nyabiase siwo gbɔna la ŋu be ɛ̃ alo ao.
Ðe gbɔdɔdɔ to nu me ate ŋu ana nyɔnuvi nafɔ fua?
Ɛ̃
Ao
-
Ðe gbɔdɔdɔ to nu me ate ŋu agblẽ nu le ame fe lãmesẽ ŋua?
Ɛ̃
Ao
-
Ðe gbɔdɔdɔ to nu me nye gbɔdɔdɔ ŋutɔŋutɔa?
Ɛ̃
Ao
-
Nu kae nye nyatefea?
Tsɔ wò ŋuɖoɖoawo sɔ kple esiwo gbɔna.
Ðe gbɔdɔdɔ to nu me ate ŋu ana nyɔnuvi nafɔ fua?
Ŋuɖoɖo: Ao. Esia tae amewo foa nya ta vodadatɔe be gbɔdɔdɔ to nu me megblẽa naneke le ame ŋu o.
Ðe gbɔdɔdɔ to nu me ate ŋu agblẽ nu le ame fe lãmesẽ ŋua?
Ŋuɖoɖo: Ɛ̃. Ame si kpɔa gome le gbɔdɔdɔ to nu me me la, ate ŋu axɔ nulɔdɔ siwo dometɔ aɖewoe nye aklãdɔwo, ʋãfoame, babadɔ, ɖikanaku kple agbadzà.
Ðe gbɔdɔdɔ to nu me nye gbɔdɔdɔ ŋutɔŋutɔa?
Ŋuɖoɖo: Ɛ̃. Nuwɔna ɖe sia ɖe si alɔ ame bubu fe vidzinu ɖe eme, amegbɔdɔdɔ, gbɔdɔdɔ to nu me alo vidzinuwo fofo ɖe nu me, gbɔdɔdɔ to mefi me kple asilili ame bubu fe vidzinu ŋu, nye gbɔdɔdɔ.
Nu ka tae nya sia le vevie?
Na míade ŋugble tso mawunyakpukpui geɖe siwo do fome kple gbɔdɔdɔ to nu me ŋu kpɔ.
Biblia gblɔ be: “Esiae nye Mawu fe lɔlɔ̃nu be . . . miatsri gbɔdɔdɔ manɔsenu.”—1 Tesalonikatɔwo 4:3.
Helagbe me nya si gɔme woɖe be “gbɔdɔdɔ manɔsenu” lɔ gbɔdɔnuwɔna siwo katã yia edzi le ame siwo meɖe wo nɔewo o la dome. Wo dometɔ aɖewoe nye amegbɔdɔdɔ ŋutɔŋutɔ, gbɔdɔdɔ to nu me, gbɔdɔdɔ to mefi me, asilili ame si menye ame srɔ̃ o fe vidzinuwo ŋu. Ame siwo kpɔa gome le gbɔdɔdɔ manɔsenu me la kpɔa emetsonu gbegblẽwo, eye wo dometɔ si vɔ̃ɖi wue nye be egblẽa wo kple Mawu dome.—1 Petro 3:12.
Biblia gblɔ be: “Ame si foa eɖokui ɖe gbɔdɔdɔ manɔsenu me la le nu vɔ̃ wɔm ɖe eya ŋutɔ fe ŋutilã ŋu.”—1 Korintotɔwo 6:18.
Gbɔdɔdɔ to nu me ate ŋu agblẽ nu le ame ŋu le ŋutilã me, eye wòate ŋu agblẽ efe mawusubɔsubɔ hã me. Ate ŋu agblẽ nu le ame fe seselelãme hã ŋu. Agbalẽ aɖe gblɔ be: “Menye gomekpɔkpɔ le gbɔdɔdɔ ŋutɔŋutɔ me madzemadzee koe nana ame sena le eɖokui me be woba ye, wòsea veve, eye wòsena le eɖokui me be yeble o, ke boŋ gbɔdɔdɔ ɖe sia ɖe fomevi si me ame kpɔ gome le madzemadzee la nana ame sena le eɖokui me nenema ke. Gbɔdɔdɔ ya gbɔdɔdɔ koe.”—Talking Sex With Your Kids.
Biblia gblɔ be: “Nye Yehowae nye wò Mawu, nyee nye ame si fiaa nu wò be wòaɖe vi na wò.”—Yesaya 48:17.
Èxɔe se be se siwo Mawu de ku ɖe gbɔdɔdɔ ŋu ɖea vi na wò ŋutɔŋutɔa? Alo ɖe nèsena le ɖokuiwò me be wona yexaxa le ye ɖokui mea? Be míakpe ɖe ŋuwò nàkpɔ nyabiase siawo fe ŋuɖoɖo la, tsɔe be èle ʋu kum le mɔ gã aɖe si dzi ʋutɔkaɖiwo, ʋu fe dusisi fe dzesiwo kple ʋutɔdzesiwo le. Ðe nàbu dzesi siawo be wonye mɔxenu loo alo ametakpɔnua? Nu kae adzɔ ne wò kple ʋukula bubuwo miedo toku dzesiawo?
Nenema ko wòle le Mawu fe sewo hã gome. Ne èdo toku wo la, ke àŋe nu si nèfã godoo. (Galatiatɔwo 6:7) Agbalẽ aɖe gblɔ be: “Zi ale si nèyi edzi kpɔa gome le nuwɔna siwo mewɔ ɖeka kple wò dzixɔsewo kpakple agbe nyui nɔnɔ fe dzidzenuwo o me la, àse le ɖokuiwò me be bubu mele ye ŋu o.” (Sex Smart) Gake ne èwɔna ɖe Mawu fe sewo dzi la, àɖee fia be agbe ɖɔʋu nɔlae yenye. Eye gawu la, ana be dzitsinya dzadzɛ nanɔ asiwò.—1 Petro 3:16.


text: Maskil.* Asaf+ fe ha.78 Nye dukɔ, miɖo to miase nye se* la;Mifu to anyi ɖe nye numenyawo ŋu.2 Make nu afo nu le lododowo me.Mato gbe aɖe gbe fe adzowo na mi.+3 Nu siwo míese henya,Nu siwo mía fofowo tsɔ tu xo na mí la,+4 Míaɣlae ɖe wo megbeviwo o,Míatoe na dzidzime si gbɔna,+Míagblɔ Yehowa fe kafukafu kple efe ŋusẽdɔwo,+Míagblɔ nukunu siwo wòwɔ la.+5 Eɖo ŋkuɖodzinu anyi na Yakob viwo,Eye wòtsɔ se na Israel;Eɖoe na mía tɔgbuiwo beWoafia nu siawo wo viwo,+6 Ne dzidzime si gbɔna,Vi siwo woava dzi la, nanya wo.+Ne woawo hã nagblɔe na wo viwo.+7 Ekema woaɖo dzi ɖe Mawu ŋu.Womaŋlɔ Mawu fe dɔwɔwɔwo be o+Ke boŋ woalé efe sededewo me ɖe asi.+8 Ekema womato wo tɔgbuiwo fe ʋe me o,Ame siwo nye dzidzime sẽto dzeaglã,+Dzidzime si fe dzi meli ke o,*+Eye wofe gbɔgbɔ meku ɖe Mawu ŋu nutefewɔwɔtɔe o.9 Togbɔ be Efrayim viwo tsɔ aŋutrɔwo bla aʋakpae hã la,Wosi le aʋakpegbe.10 Womelé Mawu fe nubabla la me ɖe asi o,+Eye womezɔ ɖe efe se la nu o.+11 Woŋlɔ nu siwo wòwɔ hã be,+Woŋlɔ nu dzɔtsu siwo tefe wòna wokpɔ la be.+12 Ewɔ nu wɔnukuwo le wo tɔgbuiwo ŋkume,+Le Egipte-nyigba dzi, le Zoan nuto la me.+13 Ema atsiafu la me, be wòana woatsoe,Eye wòna tsiawo tɔ ɖi abe gli ene.+14 Etsɔ alilikpo kplɔ wo le ŋkeke me,Kple dzo keklẽ le zã blibo la me.+15 Efe agakpewo me le gbea dzi,Eye wòna tsi wo wòsɔ gbɔ abe tɔ goglo me tsi ene wono wòɖi kɔ na wo.+16 Ena tsi do tso agakpe me,Eye wòna tsiawo si bababa abe tɔsisi ene.+17 Ke woyi edzi gawɔ nu vɔ̃ ɖe eŋu kokoko,Esi wodze aglã ɖe Dzifoʋĩtɔ la ŋu le gbedzi;+18 Woke ɖi Mawu* le wofe dziwo me,+Esi wobia nuɖuɖu si dzro wo* vevie.19 Ale wofo nu tsi tre ɖe Mawu ŋuGblɔ be: “Ðe Mawu ate ŋu aɖo kplɔ̃ na mí le gbedzi afi sia?”+20 Kpɔ ɖa! Efo agakpe,Ale be tsi do bababa eye tɔʋuwo ɖɔ gbagba.+Ke wobia be: “Ðe wòate ŋu ana abolo hã mí,Alo ate ŋu ana lã efe dukɔ la wòaɖua?”+21 Esi Yehowa see la, edo dɔmedzoe;+Ale dzo+ bi ɖe Yakob ŋu,Eye efe dziku fla ɖe Israel ŋu+22 Elabena womexɔ Mawu dzi se o;+Eye womeka ɖe edzi be ate ŋu axɔ na yewo o.23 Eya ta eɖe gbe na alilikpowo le dzi,Eye wòʋu dzifo fe ʋɔtruwo.24 Ena mana dza na wo woɖu;Ena nuɖuɖu si tso dzifo la wo.+25 Amegbetɔwo ɖu ŋusẽtɔwo* fe abolo;+Ena nuɖuɖu si aɖi fo na wo la wo.+26 Ena ɣedzefeya fo tso dzifowo,Eye wòtsɔ efe ŋusẽ kplɔ anyieheya vɛ.+27 Ena lã dza ɖe wo dzi abe ʋuʋudedi ene,Xe dzodzoewo, abe futake ene.28 Ena wova dze ɖe efe asaɖa la meƑo xlã efe agbadɔawo godoo va kpe.29 Ale woɖui funyafunya ɖi fo nyuie;Eye wòna nu si dzroa wo la wo.+30 Gake hafi woaɖi kɔ na wofe dzodzro sesẽa bliboe,Eye esi nuɖuɖua kpɔtɔ nɔ nu me na wo la,31 Mawu fe dɔmedzoe bi ɖe wo ŋu.+Ewu wofe ame sesẽwo;+Eye wòfo Israel ɖekakpuiwo fu anyi.32 Togbɔ be nu siawo katã dzɔ hã la, woganɔ nu vɔ̃ wɔm ɖe edzi,+Eye womexɔ efe nukudɔwo dzi se o.+33 Eya ta ena wofe agbemeŋkekewo nu yi abe ya si wogbɔ ene,+Eye wofe fewo wu nu le ŋɔdzi me.34 Ke ne ewu amewo le wo dome ko la, wodiaa eyome mɔ;+Eye wotrɔna hedia Mawu.35 Woɖoa ŋku edzi be Mawue nye yewofe Agakpe,+Be Mawu Dzifoʋĩtɔ lae nye yewofe Xɔnametɔ.*+36 Gake wote kpɔ be yewoavivi nu me nɛ,Be yewoatsɔ yewofe aɖe ada alakpa nɛ.37 Wofe dzi meku ɖe eŋu bliboe o;+Eye womewɔ efe nubabla la dzi nutefewɔwɔtɔe o.+38 Gake ekpɔ nublanui na wo;+Etsɔa wofe vodada kea wo,* eye metsrɔ̃a wo keŋkeŋ o.+Eɖoa asi efe dziku dzi zi geɖe,+Eye metrɔa efe dɔmedzoe katã kɔna ɖi o.39 Elabena eɖoa ŋui be ŋutilãe wonye,+Be ya si fona yina, eye megatrɔna gbɔna o la koe wonye.*40 Zi nenie womehedze aglã ɖe eŋu le gbea dzi,+Eye womedo dziku nɛ le gbedadafo o!+41 Wote Mawu kpɔ enuenu,+Eye wodo nuxaxa* na Israel fe Kɔkɔetɔ la.42 Womeɖo ŋku efe ŋusẽ* dzi o,Le gbe si gbe wòɖe wo tso ketɔ la si me,+43 Ale si wòwɔ dzesiwo le Egipte,+Kple nukunuwo le Zoan nuto la me,44 Ale si wòtrɔ Nil-tɔʋuwo wozu ʋu+Ale be womegate ŋu no wofe tɔsisiwo me tsiwo o.45 Eɖo togbatowo fe ha gã aɖe ɖe wo ŋu ne woaɖu wo+Kple akpɔkplɔwo hã ne woagblẽ nu le wo ŋu.+46 Etsɔ wofe nukuwo na ʋetsuvi gblẽnuwo,Etsɔ agblemenu siwo ŋu wokpe fu ɖo la de asi na ʋetsuviwo.+47 Etsɔ kpetsi tsrɔ̃ wofe wainkawo,+Tsikpe gãwo tsrɔ̃ wofe gbotiwo.48 Etsɔ wofe lãwo de asi na kpetsi,+Kple wofe lãhawo na dzikedzo.*49 Ena efe dɔmedzoe bi ɖe wo ŋu,Ena efe dziku helĩhelĩ, dɔmedzoe kple xaxa va wo dzi,Edɔ mawudɔlawo fe hatsotsowo ɖo ɖa be woahe vɔ̃ ava wo dzi.50 Eɖe mɔ na efe dziku.Meɖe wo* tso ku me o;Eye wòtsɔ wo* de asi na dɔvɔ̃.51 Mlɔeba ewu ŋgɔgbeviwo katã le Egipte,+Ame siwo nye wofe vidziŋusẽ fe gɔmedzedze le Ham fe agbadɔwo me.52 Emegbe ena efe dukɔ la ʋu dzo abe alẽha ene,+Eye wòkplɔ wo le gbea dzi abe lãhawo ene.53 Ekplɔ wo dedie,Eye naneke medo voɖi na wo o;+Ke atsiafu nyè tsyɔ wofe futɔwo dzi.+54 Ekplɔ wo va efe nuto kɔkɔe la me,+Tonuto sia si wòtsɔ efe nuɖusi xɔ.+55 Enya dukɔwo ɖa le wo ŋgɔ;+Edzidze anyigba la hemae na wo wòzu wofe domenyinu;+Eye wòna Israel-toawo nɔ woawo ŋutɔwo fe afewo me bɔkɔɔ.+56 Ke woyi edzi nɔ ɖi kem Mawu Dzifoʋĩtɔ la,* eye wodze aglã ɖe eŋu;+Womelé efe ŋkuɖodzinyawo me ɖe asi o.+57 Wotrɔ le eyome hã, eye wowɔ alakpanu abe wo tɔgbuiwo ke ene.+Wole abe dati doagblɔ si ŋu kakaɖedzi mele o la ene.+58 Wotsɔ wofe nuxefewo do dziku nɛ,+Eye wotsɔ wofe legbawo do dzivee nɛ.*+59 Mawu see, eye dzi kui vevie,+Ale be wògbe Israel keŋkeŋ.60 Mlɔeba egblẽ avɔgbadɔ si le Silo la ɖi,+Agbadɔ si me wònɔ le amegbetɔwo dome.+61 Ena wotsɔ nu si le tsitre ɖi na efe ŋusẽ la yi aboyo me;Etsɔ efe atsyɔ̃ la de asi na ketɔ la.+62 Etsɔ efe dukɔ la de asi na yi,+Dzi kui vevie ɖe efe domenyinu la ŋu.63 Dzo fiã efe ɖekakpuiwo,Eye womedzi srɔ̃ɖeha na efe ɖetugbui leafewo o.*64 Efe nunɔlawo tsi yi nu,+Eye avi bu ɖe efe ahosiwo.+65 Ale Yehowa nyɔ abe ale si wonyɔna tso alɔ̃ me ene,+Abe kalẽtɔ+ si wain kɔ le mo na ene.66 Enya efe futɔwo ɖo ɖe megbe;+Eye wòdo ŋukpe mavɔ wo.67 Egbe Yosef fe agbadɔ la;Eye metia Efrayim-to la o.68 Ke boŋ etia Yuda-to la,+Zion To si wòlɔ̃na.+69 Ena efe kɔkɔefe la li ke abe dzifowo* ene,+Abe anyigba si gɔme wòɖo anyi tegbee ene.+70 Etia efe subɔla David,+Eɖee le alẽkpowo me,+71 Alẽ vinɔwo yomee wòɖee le;Be wòakplɔ efe dukɔ Yakob,+Kple efe domenyinu Israel.+72 Etsɔ dzi dzɔdzɔe kplɔ wo,+Eye wòkplɔ wò le aɖaŋu me.+


text: 20 Emegbe Moabtɔwo+ kple Amonitɔwo+ ho aʋa ɖe Yehosafat ŋu, eye Amonimtɔ* aɖewo kpe ɖe wo ŋu.2 Eya ta wova gblɔ na Yehosafat be: “Ameha gã aɖe ho ɖe ŋuwò tso fu gome,* tso Edom,+ eye wole Hazazon-Tamar, si nye En-Gedi.”+3 Ale vɔvɔ̃ ɖo Yehosafat, eye wòɖo tame be yeadi Yehowa.+ Ena woɖe gbefã le Yuda blibo la be woatsi nu adɔ.4 Eye ame siwo le Yuda va fo fu, be yewoabia gbe Yehowa;+ wotso Yuda duwo katã me va, be woabia gbe Yehowa.5 Eye Yehosafat tso ɖe tsitrenu le Yuda kple Yerusalem fe ha la me le Yehowa fe afe la dome, le xɔxɔnu yeye la ŋgɔ,6 eye wògblɔ be:“Oo Yehowa, mía tɔgbuiwo fe Mawu, menye wòe nye Mawu le dzifo+ kple dziɖula ɖe dukɔwo fe fiaɖufewo katã dzi oa?+ Asiwò mee ŋusẽ kple kamesesẽ le, eye ame aɖeke mate ŋu anɔ te ɖe nuwò o.+7 Oo mía Mawu, menye wòe nya anyigba sia dzi nɔlawo ɖa le wò dukɔ Israel ŋgɔ, eye nètsɔe na xɔ̃wò Abraham fe dzidzimeviwo tegbee oa?+8 Wonɔ edzi, eye wotu kɔkɔefe ɖe edzi na wò ŋkɔ,+ gblɔ be:9 ‘Ne vɔ̃, yi, fɔbubu, alo dɔvɔ̃ alo dɔwuame va mía dzi, eye míetɔ ɖe xɔ sia ŋgɔ kple ŋkuwòme (elabena wò ŋkɔ le xɔ sia ŋu)+ heyɔ wò be nàxɔ na mí le míafe xaxa me la, ekema nàsee, eye nàɖe mí.’+10 Azɔ kpɔ ɖa, Amonitɔwo kple Moab kpakple Seir+ tonutoa me tɔ siwo dzi mèɖe mɔ Israel dze esime wotso Egipte-nyigba dzi gbɔna o lae nye esi. Wode axa na wo, eye wometsrɔ̃ wo o.+11 Kpɔ ɖa, woawoe nye esi tsɔ vɔ̃ le etefe ɖom na mí, esi wova be yewoanya mí ɖa le anyigba si nèna mí wòzu míafe domenyinu la dzi.+12 Oo mía Mawu, màdrɔ̃ ʋɔnu wo oa?+ Elabena ŋusẽ aɖeke mele mía ŋu míanɔ te ɖe ameha gã sia si ho ɖe mía ŋu la nu o; eye míenya nu si míawɔ o,+ ke boŋ ŋuwòe míafe ŋkuwo le.”+13 Le ɣeyiɣi sia katã me la, ame siwo tso Yuda la le tsitre ɖe Yehowa ŋkume, wo vi suewo, wo srɔ̃wo kple wo viwo* hã.14 Ke Yehowa fe gbɔgbɔ va Yahaziel, Zakariya vi, si nye Benaya vi, Yeiel vi, Mataniya vi, eye wònye Lewi vi tso Asaf fe dzidzimeviwo dome la dzi le ha la me.15 Eye wògblɔ be: “Yuda blibo la katã kple mi Yerusalem nɔlawo kple Fia Yehosafat, misee! Ale Yehowa gblɔ na mie nye esi, ‘Migavɔ̃ o, eye ŋɔ megadzi mi le ameha gã sia ta o, elabena aʋa la menye mia tɔ o, ke boŋ Mawu tɔe.+16 Etsɔ la, miho ɖe wo ŋu. Kpɔ ɖa, woato Ziz todzimɔ ava, eye miatu wo le bali la fe mlɔenu le Yeruel gbegbe ŋgɔ.17 Miele asi de ge aʋa la me o. Mitɔ ɖe mia nɔfewo keŋ+ ne miakpɔ ale si Yehowa le xɔxɔ ge na mii.+ Oo Yuda kple Yerusalem, migavɔ̃ o, eye ŋɔ megadzi mi o.+ Etsɔ la, miho ɖe wo ŋu, eye Yehowa anɔ kpli mi.’”+18 Enumake Yehosafat bɔbɔ tsyɔ mo anyi, eye Yuda blibo la katã kple Yerusalem nɔlawo hã bɔbɔ tsyɔ mo anyi ɖe Yehowa ŋkume hede ta agu na Yehowa.19 Eye Lewi vi siwo tso Kohat+ kple Kora fe dzidzimeviwo dome la tso, eye wokɔ gbe dzi sesĩe kafu Yehowa, Israel fe Mawu la.+20 Eye wofɔ ŋdi kanya ɖo ta Tekoa+ gbedzi. Esi woho yina la, Yehosafat tsi tre gblɔ be: “Oo Yuda kple mi Yerusalem nɔlawo, miɖo tom! Mixɔ Yehowa mia Mawu la dzi se, ne miate ŋu anɔ te sesĩe. Mixɔ efe nyagblɔɖilawo dzi se,+ ne wòadze edzi na mi.”21 Azɔ hã esi wòde adaŋu kple dukɔa vɔ la, eɖo hadzilawo be woadzi ha+ na Yehowa, eye woanɔ atsyɔ̃ɖoɖo kɔkɔe me adze aʋawɔlawo ŋgɔ adzi kafukafuha agblɔ be: “Mida akpe na Yehowa, elabena efe lɔlɔ̃ si nu metsina o la li tegbee.”+22 Esi wode asi kafukafuha dzidzi me kple dzidzɔ ko la, Yehowa kplɔ xadelawo de Amonitɔwo, Moab kple Seir tonutoa me tɔ siwo ho gbɔna Yuda la, ale be wowu wo nɔewo.+23 Eye Amonitɔwo kple Moabtɔwo tso ɖe Seir+ tonutoa me tɔwo ŋu, eye wotsrɔ̃ wo keŋkeŋ; eye esi wowu Seirtɔwo vɔ la, wo dometɔ ɖe sia ɖe trɔ ɖe ehavi ŋu, eye wotsrɔ̃ wo nɔewo.+24 Esi Yuda va gbetakpɔxɔ si le gbedzi+ la dzi, eye wokpɔ ameha la ta ɖa la, kpɔ ɖa, wofe kukuwoe nye ema ɖo baba ɖe anyigba,+ eye ame aɖeke mekpɔtɔ o.25 Eye Yehosafat kple efe dukɔ la va ha wofe nuwo, eye wokpɔ nunɔamesi kple nudodo kple nu nyui geɖewo; eye woɖe wo le wo ŋu va se ɖe esime wòwu tsɔtsɔ na wo.+ Wonɔ nuawo haha dzi ŋkeke etɔ̃ sɔŋ, elabena wosɔ gbɔ ŋutɔ.26 Le ŋkeke enelia dzi la, wofo fu ɖe Beraka Bali la me, elabena afi mae wokafu* Yehowa le. Esia tae wona ŋkɔ tefe ma be Beraka*+ Bali va se ɖe egbe.27 Eye Yuda kple Yerusalem ŋutsuwo katã trɔ gbɔ, eye Yehosafat le wo nu wotrɔ gbɔ va Yerusalem kple dzidzɔ, elabena Yehowa na wokpɔ dzidzɔ le esi woɖu wofe futɔwo dzi ta.+28 Eye wotsɔ kasaŋkuwo kple saŋkuwo+ kpakple kpẽwo+ va Yehowa fe afe+ la me le Yerusalem.29 Esi anyigba la dzi fiaɖufewo se be Yehowa wɔ aʋa kple Israel fe futɔwo la, Mawu fe ŋɔdzi lé wo katã.+30 Ale Yehosafat fe fiaɖufe la ŋu fa, eye efe Mawu na gbɔdzɔe wo le goawo katã me.+31 Yehosafat yi edzi ɖu fia ɖe Yuda dzi. Exɔ fe blaetɔ̃ vɔ atɔ̃ esime wòzu fia, eye wòɖu fia fe blaeve vɔ atɔ̃ le Yerusalem. Dadaa ŋkɔe nye Azuba, Silhi+ vinyɔnu.32 Eto fofoa Asa fe ʋe me.+ Mete ɖe aga o, eye wòwɔ nu si le dzɔdzɔe le Yehowa ŋkume.+33 Gake womeɖe nuxefewo ɖa o;+ eye dukɔ la medzra wofe dzi ɖo ɖe wo tɔgbuiwo fe Mawu la ŋu haɖe o.+34 Ke Yehosafat ŋutinya susɔeawo, tso gɔmedzedze va se ɖe nuwuwu la, kpɔ ɖa, woŋlɔ wo ɖe nya siwo Yehu,+ Hanani+ vi, ŋlɔ wotsɔ de Israel-fiawo Ƒe Agbalẽ me la me.35 Le esia megbe la, Yuda-fia Yehosafat wɔ ɖeka kple Israel-fia Ahaziya, ame si nye nu vlo wɔla.+36 Ewɔ ɖeka kplii wokpa tɔdziʋu siwo woatsɔ ayi Tarsis,+ eye wokpa tɔdziʋuawo le Ezion-Geber.+37 Gake Eliezer, si nye Dodavahu si tso Maresa la fe vi, gblɔ nya ɖi ɖe Yehosafat ŋu be: “Esi nèwɔ ɖeka kple Ahaziya ta la, Yehowa agblẽ wò dɔwo dome.”+ Eya ta tɔdziʋuawo gbã,+ eye womete ŋu de Tarsis o.


text:
Alesi Nàkpɔ Viwòwo Tae
Alesi Nàkpɔ Viwòwo Tae
“Dzilawo koŋue wɔa akpa vevitɔ le wo viwo ta kpɔkpɔ tso atikevɔ̃ɖizazã me. Ele be woanye kpɔɖeŋu kple nyatakaka xɔfe na wo viwo.”—DONNA SHALALA, AMESI NYE AGBALẼŊLƆLA NA UNITED STATES ƑE DƆWƆƑE SI KPƆA AMEWO ƑE LÃMESẼ KPLE DƆWƆNYAWO GBƆ.
EYATA esi nènye dzila ta la, asiwò mee viwòwo ta kpɔkpɔ tso atikevɔ̃ɖiwo zazã me fe dɔ vevitɔ kekeake le. Nublanuitɔe la, menye dzilawo katãe akpɔ dɔ ma fe vevienyenye adze sii o. Ðetugbi aɖe si tso Brazil, si ŋkɔe nye Ireneu gblɔ be: “Vovo menɔa fofonye ŋu kura o. Ɣeyiɣi kpui aɖe koe wòɖoa dze kpli mí. Mexlɔ̃ nu mí tso atikevɔ̃ɖizazã ŋu ɣeaɖekeɣi kpɔ o.”
To vovo na ema la, bu nya si Alecxandros si nye sɔhɛ bubu aɖe si hã tso Brazil gblɔ ŋu kpɔ: “Ne television dzi wɔna aɖe si ku ɖe atikevɔ̃ɖizãlawo ŋu le edzi yim la, fofonye yɔa mía kple tsɛnyewo vaa xɔa mee be míava kpɔe. Efoa nu tso nɔnɔme wɔnublanui si me atikevɔ̃ɖizãlaawo nɔna le ezazã ta ŋu na mí. Ɣeaɖewoɣi la, ewɔa mɔnukpɔkpɔa ŋudɔ biaa mí nenye be míekpɔ sɔhɛ bubu siwo zãa atikevɔ̃ɖiwo le suku. Etoa ema dzi xlɔ̃a nu mí tso atikevɔ̃ɖizazã me fɔkuwo ŋu.”
ȃo nu tso atikevɔ̃ɖizazã me fɔkuwo ŋu na viwòwo kpɔa? Be nàwɔ ema la, ahiã be nànya nu tso afɔku siwo le ezazã me ŋu. Dzila Kristotɔwo ate ŋu akpe ɖe wo viwo ŋu woakpɔe adze sii be atike manɔsenuwo zazã agblẽ nu le wo ŋu le gbɔgbɔ me. Biblia xlɔ̃ nu mí be míakɔ mía ɖokui ŋu tso ŋutilã kple gbɔgbɔ me ɖifofo siaa me. (Korintotɔwo II, 7:1) Biblia sɔsrɔ̃ kple viwòwo edziedzi ate ŋu anye dɔwɔnu sẽŋu nàzã le wo ta kpɔkpɔ me. *
‘Xɔlɔ̃ si Dzi Wokana Ðo’
Ele vevie hã be nàtu kakaɖedzi ɖo le mia kple viwòwo dome. ‘Xɔlɔ̃ si dzi wokana ɖo’ ye Yehowa nye na via siwo le anyigba dzi. (Yeremya 3:4) Xɔlɔ̃ si dzi wokana ɖoe nènye na viwòa? Ðe nèɖoa to nyuie sea viwòa fe nyawoa? Ðe viwòa ɖea dzi ɖi gblɔa efe kuxiwo na wòa? Ðe nèlɔ̃a fɔbubu ame wu ame kafukafua? Dze agbagba nànya viwòa nyuie. Xɔlɔ̃wo le esia? Amekawoe wonye? Biblia gɔ̃ hã xlɔ̃ nu be: “Habɔbɔ vɔ̃wo gblẽa nuwɔna nyuiwo.” (Korintotɔwo I, 15:33) Mègavɔ̃ be yeaɖo mɔxenuwo ahakpɔ egbɔ be wowɔ wo dzi alo ana tohehe wo lɔlɔ̃tɔe o. Biblia gblɔ be: “He to na viwò, ekema ana gbɔɖeme wò, eye wòado vivi na wò luʋɔ.”—Lododowo 29:17.
Gakpe ɖe eŋu la, mègabu afɔku siwo viwòa dze ŋgɔe la nu tsɛ o. Dzila aɖewo atsɔe be esi yewo viwo tso fome siwo ŋu wodea bubui vevie me ta la, womafo wo ɖokui ɖe atikevɔ̃ɖiwo zazã me o. Gake Ðk. José Henrique Silveira ɖe nu me be: “Atikevɔ̃ɖisitsala fe didie nye be yeadze xɔlɔ̃ bubumewo fe viwo elabena afimae wòakpɔ ga le.” Ẽ, ne woate ŋu able sɔhɛ si ŋu bubu le ade atikevɔ̃ɖizazã me la, ke sɔhɛ bubuwo beble le bɔbɔe.
Eyata bu nyaa ŋu nyuie. Dze agbagba nànya dzesi siwo afia be wote atike vɔ̃ɖi zazã la dometɔ aɖewo kaba. Le kpɔɖeŋu me, ɖe viwòa te eɖokui ɖeɖe ɖe aga, léa blanui, te nuwɔwɔ adãtɔe, alo gbe nu gɔme sesea? Ðe wòɖe eɖokui ɖa tso exɔlɔ̃ xoxowo alo fometɔwo ŋu kpataa? Ne nenemae la, susuwo li si ta wòle be nàɖe afɔ ɖo.
Nublanuitɔe la, togbɔ be dzilawo wɔ afɔɖeɖe siwo dze na kafukafu hã la, sɔhɛ aɖewo ɖe mɔ wofo nya ɖe wo nu wote wo ɖokui fofo ɖe atikevɔ̃ɖiwo zazã me. Nukae wòle be nàwɔ ne aleae wòle le viwò gome?
Ne Sɔhɛ aɖe Zãa Atike Vɔ̃ɖiwo
Ireneu gblɔ be: “Kaka dzinyelawo nava nya la, nɔvinyeŋutsu nɔ atikevɔ̃ɖiwo zãm ɣleti gbogbo aɖewo. Esi womebui kpɔ be yewo viwo dometɔ aɖe ava nye atikevɔ̃ɖizãla o ta la, dzidzi fo wo vevie le gɔmedzedzea me. Le gɔmedzedzea me la, nusi va fofonye fe ta me koe nye be yeatsɔ asi sesẽ akplɔ nɔvinyeŋutsuae.”
Ne dzilawo se be yewo viwo le atikevɔ̃ɖi zãm la, nu gbãtɔ si te ŋu dzɔna enye be woado dziku, atɔtɔ, ahase le wo ɖokui me be yewofe agbagbadzedzewo zu dzodzro. Ke hã, nyatakakanagbalẽ aɖe si Dɔwɔfe si Kpɔa Sukunyawo Gbɔ le United States ta la ɖo aɖaŋu be: “Dzika megatso fowò o! Eye mègabu fɔ ɖokuiwò o. Nu vevitɔ fifiae nye be nàlé ɖokuiwò kpoo [ahaku] nusi le dzɔdzɔm me. . . . Atikevɔ̃ɖizazã nye nusi woate ŋu axe mɔ na. Atikevɔ̃ɖizazã nye dɔ si woate ŋu ada.”
Ẽ, wɔ nu dɔmefafatɔe ahatɔ afɔ to sesĩe be nɔnɔmea nagava do fievo o. Ðeko dzikudodo akpa alo tɔtɔ le susu me ado kplamatse viwòa fe hayahaya. Azɔ hã èdi be yeakpe ɖe viwòa ŋu wòatsi azu ame ɖɔʋu si bua tame na eɖokui. Eyata xɔ ɣeyiɣi alesi dze nàdzro nu me kple sɔhɛa tso dzi me be nàkpe ɖe eŋu wòakpɔ atikevɔ̃ɖi mazãmazã fe viɖewo adze sii. Dze agbagba nàɖe nusi le ɖevi dzegoa fe dzi me ado goe, eye lɔ̃ faa nàɖo toe.—Lododowo 20:5.
Ireneu gblɔ kpee be: “Emegbe la, dzinyelawo trɔ alesi wonɔ nyaa gbɔ kpɔmee hete nuxɔxlɔ̃ nɔvinyeŋutsua, woxe mɔ ɖe tefe aɖewo yiyi ŋu nɛ, wowɔ tɔtrɔ le efe sukudeɣeyiɣiwo ŋu be maganɔ go dom sukuhati mawo ke gbesiagbe o. Wote mɔxexe nɛ tso efe zɔhɛwo ŋu hekpɔa ɣeyiɣi geɖe ɖe eya kpakple fomea me tɔ mamlɛawo ŋu wu.”
Bu alesi dzila bubu aɖewo kpɔ nyaa gbɔ dzidzedzetɔe esime wode dzesii be yewo viwo nɔ atikevɔ̃ɖi zãm la ŋu kpɔ.
Nyawo Gbɔ Kpɔkpɔ Dzidzedzetɔe
Marcelo, si nye ŋutsu aɖe si le São Paulo, Brazil, la ɖe nu me be: “Eyae nye nya sesẽtɔ kekeake si dzɔ ɖe mía dzi kpɔ. Mía kple srɔ̃nye míede dzesi nu wɔmoya aɖeke le mía viŋutsuvi eveawo fe agbenɔnɔ ŋu o. Zi geɖe la, woa kple sɔhɛ aɖewo siwo míesusu be míenya nyuie lae ɖaɖua nu le nuɖuɖudzrafewo. Dzigbãnyae wònye na mí esi mía xɔlɔ̃ aɖe va gblɔ na mí be mía viŋutsuvi eveawo nɔ gbe nom. Gake esi míebia wo la, wolɔ̃ ɖe edzi enumake.”
Aleke Marcelo wɔ nu ɖe viaŋutsuviawo fe nuwɔnawo ŋui? Egblɔ be: “Mía kple srɔ̃nye míete ŋu ɣla míafe seselelãmewo o. Gake togbɔ be míetsi tre ɖe wofe atikevɔ̃ɖizazãa ŋu hã la, míewɔ naneke tsɔ do vlo wo o. Míelɔ̃ ɖe edzi be míafe taɖodzinu tso ɣemaɣi dzi enye be míakpe ɖe mía viŋutsuviawo ŋu be woadzudzɔ atikevɔ̃ɖia zazã. Míegblɔ míafe tameɖoɖowo tẽ, eye mía viŋutsuvi evea siaa lɔ̃ ɖe míafe ɖoɖowo dzi. Woayi wofe sukudedea dzi eye woayi edzi awɔ dɔ. Woawo ɖeɖe magado go azɔ o. Míeɖea lɔlɔ̃ fiaa wo gbesiagbe, menye le ŋkeke tɔxɛ aɖewo ko dzi o. Esi wònye xɔtudɔe mewɔna ta la, mekplɔa wo yia dɔmee edziedzi alesi mate ŋui. Míete ɖoɖo geɖe wɔwɔ ɖe modzakaɖeɖe ŋu, míexɔa ɣeyiɣi geɖe foa nu tso etsɔme kple alesi wòhiã be taɖodzinu ɖɔʋuwo nanɔ mía si le agbe me ŋu.” Ale wɔ Marcelo kple srɔ̃a te ŋu kpe ɖe wo viŋutsuawo ŋu wodzudzɔ atikevɔ̃ɖizazã.
Gabu vifofo Braziltɔ bubu fe nutefekpɔkpɔ ŋu kpɔ. Viaŋutsu Roberto gblɔ be: “Esi fofonye va de dzesii be tsɛnye nɔ atikevɔ̃ɖi zãm la, le esi tefe be Papa nahe nya ɖe eŋu le dziku me alo ahe to nɛ la, edze xɔlɔ̃e si na vɔvɔ̃ meganɔ tsɛnyea me ɖe eŋu o. Eva nya nɔvinyeŋutsua xɔlɔ̃wo kple tefe siwo wòlɔ̃a yiyi, eye wòte nu me ɖeɖe nɛ be mehiã be wòazã atike mawo ahadze xɔ̃ ame mawo o. Papa gblɔ nɛ be yemedi be yeatsi zãdomadɔlɔ̃e anɔ edim o.” Fofoa srɔ̃ hã kpe asi ɖe srɔ̃a ŋu bliboe le agbagbadzedze be woakpɔ sɔhɛa fe kuxia gbɔ me. Wo ame evea siaa lɔ̃ ɖe edzi be yewoaɖe afɔ kpata hetso nya me be yewoakpe ɖe eŋu le afeme.—Kpɔ aɖaka si nye “Kpekpeɖeŋu Xɔxɔ.”
Mègana Ta O!
Vinyinyi le ‘ɣeyiɣi vɔ̃’ siawo me ate ŋu anye dɔ sesẽ teɖeɖiameŋu. (Timoteo II, 3:1) Ke hã, mele be nàŋe aɖaba afu wò ŋutɔ wò gbɔgbɔ me kple seselelãme nuhiahiãwo dzi o. (Mateo 5:3) Aleke Lododowo 24:10 me nyawo nye nyatefee nye si be: “Ne ègbɔdzɔ le xaxaɣi la, ekema ŋusẽ boo mele ŋuwò o.” Hadede kple nyatefe Kristotɔwo ate ŋu ana ŋusẽ geɖe naɖo ame ŋu. Àte ŋu axɔ kpekpeɖeŋu kple dzidefoname le Yehowa Ðasefowo fe kpekpewo me le Fiaɖufe Akpata me.—Hebritɔwo 10:24, 25.
Le nyatefe me la, nufiafia wò fomea be woaxɔ Mawu dzi se ate ŋu anye atikevɔ̃ɖizazã ŋuti takpɔnu nyuitɔ kekeake. Gake Mawu mezia sɔhɛwo dzi be woazɔ agbenɔnɔmɔ gobi aɖe dzi o. Gake enaa aɖaŋuɖoɖo nyuiwo. Abe alesi woŋlɔe ɖe Psalmo 32:8 ene la, Mawu gblɔ be: “Mafia nu wò, eye mafia mɔ, si nato la wò; maɖo aɖaŋu na wò, eye nye ŋku anɔ ŋuwò.” Esi Mawu nye Dzifofofo lɔ̃ame ta la, edi be yeakpɔ sɔhɛwo ta tso seselelãme, ŋutilã, kple gbɔgbɔ me fɔkuwo me. (Lododowo 2:10-12) Kakaɖedzi nenɔ asiwò be Mawu hã akpe ɖe dzila siwo ɖoe kplikpaa be yewoanyi yewo viwo ‘le Yehowa fe hehe kple nuxɔxlɔ̃ me’ la ŋu.—Efesotɔwo 6:4.
Ke hã, vinyinyi le egbexexea me fe nyafoɖeamenuwo nu ate ŋu asẽ ɣeaɖewoɣi. Ðe kpekpeɖeŋu aɖe li woakpɔ mɔ na?
[Etenuŋɔŋlɔ]
^ mm. 5 Yehowa Ðasefowo ta nyatakaka siwo ate ŋu akpe ɖe dzilawo ŋu woadzro nyatiwo abe atikevɔ̃ɖizazã me kuxiwo me kple wo viwo. Le kpɔɖeŋu me, kpɔ agbalẽ si nye Questions Young People Ask—Answers That Work fe ta 33 kple 34.
[Nya si ɖe dzesi si le axa 8]
“Atikevɔ̃ɖizazã nye nusi woate ŋu axe mɔ na. Atikevɔ̃ɖizazã nye dɔ si woate ŋu ada.”—DƆWƆƑE SI KPƆA SUKUNYAWO GBƆ LE UNITED STATES
[Aɖaka si le axa 6]
Kpekpeɖeŋu Xɔxɔ
Ðewohĩ dzila aɖewo atso nya me be anyo awu be yewoakɔ yewo via ayi kɔdzii be woakpe ɖe eŋu wòadzudzɔ atikevɔ̃ɖia zazã. Dɔyɔmɔnu si tututu dzilawo atia la nye woa ŋutɔwo fe nyametsotso. Gake esi wònye dɔdafe ɖesiaɖe kple efe dɔyɔyɔe ta la, anyo be dzilawo naku nu me nyuie hafi ayi dɔdafe aɖe hena dɔyɔyɔ. Le tagbɔdɔléleŋutinunyala Arthur Guerra de Andrade, si nye nufialagã le São Paulo Yunivɛsiti, Brazil, fe nya nu la, amesiwo xɔa dɔyɔyɔ le kɔdziwo la dome 30 le alafa me koe te ŋu dzudzɔa atikevɔ̃ɖi zazã. Eyata ele be dzilawo natsɔ ɖe le wo viwo fe hayahaya me vevie, ne kɔdzidɔwɔlawoe le dɔa dam hã.
[Aɖaka/Nɔnɔmetata siwo le axa 7]
Kpekpeɖeŋu na Atikevɔ̃ɖizãlawo Siwo Di be Yewoadzudzɔ
Sɔhɛ si le agbagba dzem be yeadzudzɔ atikevɔ̃ɖizazã ye nènyea? Ne nenemae la, àkpɔe be Biblia xexlẽ kple nusiwo nèxlẽ tsɔtsɔ wɔ dɔe ate ŋu akpe ɖe ŋuwò le wò agbagbadzedze be yeadzudzɔ me. Vevietɔ la, àkpɔe be Psalmowo fe agbalẽa xexlẽ akpe ɖe ŋuwò ŋutɔ, elabena eɖe seselelãme wɔnublanui siwo me tom ànya nɔ fifia la dometɔ geɖe gblɔ. Gbedodo ɖa na Mawu tso dzi me, ahaɖe wò dzimesusuwo agblɔ nɛ faa hã ate ŋu akpe ɖe ŋuwò. (Filipitɔwo 4:6, 7) Àte esese le ɖokuiwò me be eléa be na ye nyatefe eye be edi be nàkpɔ dzidzedze. Gake esi Mawu mezia ame aɖeke dzi be wòawɔ nusi tsi tre ɖe eya ŋutɔ fe lɔlɔ̃nu ŋu o ta la, ele vevie be wòanye wò didi ŋutɔŋutɔ be yeadzudzɔ atikevɔ̃ɖizazã. Hakpala Dawid, amesi xɔ Mawu fe kpekpeɖeŋu zi geɖe la gblɔ be: “Mele mɔ kpɔm na Yehowa kakaka, eziɔ to ɖe ŋunye, eye wòse nye ɣlidodo. Ehem tso gbegblẽ fe do la me, eye wòɖem le ba finyafinya me, etsɔ nye afɔ ɖo agakpe dzi, eye wòli ke nye afɔɖeɖewo.” (Psalmo 40:2, 3) Egbea la, Mawu kpena ɖe amesiwo di be yewoakɔ yewo ɖokui ŋu ahasubɔe la ŋu nenema ke.
[Nɔnɔmetata si le axa 5]
“Fofonye xlɔ̃ nu mí tso afɔkuawo ŋu”—Alecxandros
[Nɔnɔmetata si le axa 8]
Gbɔ dzi ɖi nàxlɔ̃ nu viwòwo tso ŋutilã kple gbɔgbɔ me fɔku siwo le atikevɔ̃ɖizazã me ŋu
[Nɔnɔmetata si le axa 8]
Nya viwòa fe zɔhɛwo
[Nɔnɔmetata si le axa 8, 9]
Nyawo gbɔ kpɔkpɔ tufafatɔe ana nɔnɔme manyomanyo mado fievo o


text:
Biabia
Ðe Mawu lia? Ðe kpeɖodzi li be Mawu lia?
Ŋuɖoɖo
Ne Mawu li hã nye biabia vevi siwo ŋu ame sia ame ate ŋu abu la dometɔ ɖeka. Nukpɔsusuwo bɔ ɖe Mawu ŋu, gake ne míeɖo biabia sia ŋu la, ɖe Mawu lia? bia be woalé ŋku ɖe nu ŋu wu sɛkɛnd ʋɛ aɖewo eye wòlɔ susu kple kpeɖodzi vovovowo ɖe eme. Mlɔeba la, nusi míekpɔna le amegbetɔ fe nutefekpɔkpɔ, dzɔdzɔmeŋutinunya, susuŋudɔwɔwɔ, kple ŋutinya me nana míekpɔa ŋuɖoɖo si ŋu kakaɖedzi le be: ẽ, Mawu li.
Zi geɖe la, wobiaa nya sia be “Ðe nàte ŋu aɖo kpe edzi be Mawu lia?” Kuxiae nye be, togbɔ be nyatefea ŋutɔ nye nusi de blibo hã la, kpeɖodzi blibo fe kpɔɖeŋu siwo me susu kple akɔntabubu dzadzɛ mele o fe kpɔɖeŋu zero kloe li. Le susu ma ta la, ʋɔnudrɔ̃fewo mehiã kpeɖodzi blibo hafi woate ŋu atso nya me o; ke boŋ wodina be yewoaɖe “ɖikeke si me susu le” ɖa eye wobua nusi “ate ŋu adzɔ wu” ŋu.
“Kpeɖodzi” didi tso Mawu ŋu si ame aɖeke mate ŋu agbe gbeɖe o la nye nusi me susu mele o. Kpeɖodziwo alo amewo mewɔa dɔ nenema le xexe ŋutɔŋutɔ me o. Nyatefenyawo “do go” kple wo dzi “lɔ̃ ɖe edzi” to vovo kura. Nyaʋiʋli siwo me ya mele o, siwo me kɔ la akpɔtɔ anye nusiwo ŋu kakaɖedzi mele na amesiwo ɖoe kplikpaa be yewomaxɔe ase o. Le ɖikela si ɖoe kplikpaa gome la, menye “kpeɖodzi” ye o, ne ana ame bubu ɖesiaɖe kloe naxɔe ase gɔ̃ hã. Ame fe tameɖoɖo kpɔa ŋusẽ ɖe ame dzi wu kpeɖodzi ɖesiaɖe si wòdo goe.
Ema fia be “xɔse” fe agbɔsɔsɔ aɖe hiã—eye menye ku ɖe Mawu fe anyinɔnɔ ŋu ko o. Sidzedze deblibo la gbɔ míafe ŋutete ŋu. Ameŋkumenuwɔwɔ kple nazãbubu tsyɔa míafe nukpɔsusuwo dzi. Vovototo anɔ nu siwo míate ŋu “nya” kple nu siwo dzi míexɔ se la dome ɣesiaɣi. Esia ku ɖe ɖikelawo kple xɔsetɔwo hã ŋu sɔsɔe. Míate ŋu anya nu ɖesiaɖe si ku ɖe nyaa ŋu tsitotsito ɣesiaɣi si míenɔ anyi ɖe zikpui dzi, ɖu nu, alo lia atrakpuiwo o. Nuwɔna mawo katã ɖea xɔse aɖe fiana. Míewɔa nu, togbɔ be míenya nu o hã la, le nusi míenya ta. Emae nye Biblia me xɔse fe nu vevitɔ, si me Mawu fe anyinɔnɔ dzixɔxɔse hã le. Míeɖoa ŋu ɖe nusi wonya ŋu, si kplɔa mí yia nuwɔna me, togbɔ be gɔmesese si mede blibo o le mía si hã (Hebritɔwo 11:6).
Ame aɖe ɖalɔ̃ ɖe Mawu dzi alo melɔ̃ ɖe edzi o, nyametsotsoa lɔ xɔse ɖe eme. Mawu dzixɔxɔse mebia xɔse ŋkuagbãtɔe o (Yohanes 20:29), gake mate ŋu aɖu tsitretsiɖeŋu vɔ̃ɖiwo hã dzi o (Yohanes 5:39–40). Nu siwo doa ŋusẽ xɔse nye amegbetɔ fe nutefekpɔkpɔ, susuŋudɔwɔwɔ, kple kpeɖodzi siwo wokpɔ le nutefekpɔkpɔ me, eye esiawo katã kpena ɖe ame ŋu be woaɖo biabia si nye be ɖe Mawu li la ŋua?
Ðe Mawu Lia? — Amegbetɔ fe Nutefekpɔkpɔ
Zi geɖe la, Mawu fe anyinɔnɔ me dzodzro dzea egɔme kple nyaʋiʋli siwo me susu le. Susu le ema me, gake menye ale si amegbetɔwo wɔa dɔe le dzɔdzɔme nue o. Ame aɖeke medzea egɔme nukpɔsusu ɖe sia ɖe manɔmee, henɔa lalam be yeato mɔ si me susu le abe robot ene dzi hafi awɔ nukpɔsusu aɖe o. Amewo nɔ te ɖe xexe si fo xlã wo dzi ɖe agbe gɔme. Eya ta, ele be ŋkuléle ɖe Mawu fe anyinɔnɔ ŋu nadze egɔme tso nutefekpɔkpɔwo dzi. Le ema megbe la, míate ŋu azã susuŋudɔwɔwɔ atsɔ ada nukpɔsusu mawo kpɔ.
Mawu ŋuti kpeɖodziwo li le amegbetɔ fe gbesiagbe nutefekpɔkpɔwo me (Romatɔwo 1:19–20; Psalmo 19:1; Nyagblɔla 3:11). Esia lɔ agbenyuinɔnɔ fe seselelãme si míedzina la ɖe eme. Eku ɖe alesi wòdze abe xexeame katã fo xlã mí ene ŋu. Amegbetɔ fe agbenɔnɔ zi edzi be woaxɔe ase be nyatefe, ameflunyawo, lɔlɔ̃, fuléle, nyuiwɔwɔ, vɔ̃ɖinyenye, kple bubuawo nye nu ŋutɔŋutɔwo eye gɔmesese le wo ŋu. Ame akpa gãtɔ le ŋutinya katã me di be yewoaxɔ nu ŋutɔŋutɔ aɖe si lolo wu ŋutilã me tɔ dzi ase.
Míafe nutefekpɔkpɔwo menye kpeɖodzi si ŋu kakaɖedzi le o ya. Ke boŋ Mawu zãa ɖeɖefia gbadzaa abe amekpekpe ene (Nyaɖeɖefia 3:20). Woɖoe be nutefekpɔkpɔ siwo bɔ la nate gbe ɖe edzi be ele be míadi ŋuɖoɖo bubuwo (Mateo 7:7–8). Ame siwo ŋea aɖaba fua Mawu fe amekpekpea dzi alo doa vloe la mekpɔa taflatsedodo si nye manyamanya o (Romatɔwo 1:18; Psalmo 14:1).
Ðe Mawu Lia? — Amegbetɔ fe Susu ŋudɔwɔwɔ
Mawu fe anyinɔnɔ ŋuti aɖaŋuɖoɖo siwo me susu le siwo ŋu ŋusẽ le wu dometɔ etɔ̃e nye xexeame katã ŋuti nunya, teleology, kple agbenyuinɔnɔ ŋuti nyaʋiʋliwo.
Xexeame katã ŋuti nyaʋiʋlia bua gɔmeɖose si nye nusi gbɔ wòtso kple nusi wògblẽna ŋu. Nusi gbɔ wòtsona ɖesiaɖe nye nusi gbɔ wòtsona, eye nu ɖesiaɖe si gbɔ wòtsona nye nusi gbɔ wòtso do ŋgɔ fe ŋusẽkpɔɖeamedzi. Gake nusiwo gbɔ wòtso fe kɔsɔkɔsɔ ma mate ŋu ayi edzi seɖofemanɔmee ayi ɣeyiɣi siwo va yi me o, ne menye nenema o la, kɔsɔkɔsɔa madze egɔme ŋutɔŋutɔ gbeɖe o. Susu ŋudɔwɔwɔ bia nane si li tegbee eye ema ŋutɔ menye nu bubu aɖeke fe ŋusẽkpɔɖeamedzi o. Míafe xexeame katã, eme kɔ fã be, menye mavɔmavɔe alo nusi gbɔ wòtso o. Susuŋudɔwɔwɔ fia asi Mawu: nusi womewɔ o, si nye nusianu fe dzidzenu mavɔ nu bubuwo, Nu gbãtɔ si gbɔ míafe nu ŋutɔŋutɔ tso.
Teleological nyaʋiʋlia dzroa xexeame katã fe wɔwɔme me. Ɣletivihatsotsowo fe ɖoɖo gãtɔwo kekeake, míafe ɣletinyigbawo fe fufofo, míafe DNA, subatomic nusuewo—nusianu nana wòdzena abe ɖe woɖoe koŋ ɖoe ɖe ɖoɖo nu ene. Nɔnɔme sia nu sẽ ale gbegbe be esesẽna na mawudzimaxɔsela siwo fe dzi sẽ gɔ̃ hã be woaɖe alesi wowɔe fe dzedzeme me ɖeɖe ɖa.
Naneke mele subatomic nusuewo alo ŋusẽwo ŋu si fia be ele be woaɖo wo ɖe ɖoɖo nu abe ale si wole ene o. Ke hã, ne womenɔ abe ale si tututu wole ene o la, anye ne nu sesẽwo—kple agbe—magate ŋu adzɔ o. Xexeame katã fe nu madzudzɔmadzudzɔe gbogbo aɖewo wɔa ɖeka kple nusiwo sɔ pɛpɛpɛ si tɔtɔa ame fe susu be woana agbe nate ŋu adzɔ ko, eye nu ŋutɔŋutɔ koe mele eme o. Dzɔdzɔmeŋutinunya melé ŋku ɖe agbe si dona tso nu si menye agbe o me alo ɖe eme kpɔ o, ke hã eɖe nugbagbe siwo me nugbagbevi sesẽwo dzɔna kpata hã fia. Blematomenukulawo fe fufofo aɖe si kpɔ nya siwo nye be mele afisia le agado aɖe fe gli ŋu la atsɔ nunya awɔ nu le xexeame katã. Le ɣeyiɣi ma ke me la, amegbetɔ fe DNA tsi tre ɖi na nuŋɔŋlɔ fe ɖoɖo aɖe si gbɔ amegbetɔ fe mɔ̃ɖaŋudɔwɔla nyuitɔwo fe ŋutete ŋu. Kpeɖodzi sia fe kpekpeme, le susu me, da asi ɖe Aɖaŋuwɔla Nunyala—Mawu— fe nukpɔsusu dzi be wòanye numeɖeɖe.
Agbenyuinɔnɔ ŋuti nyaʋiʋlia fia asi nukpɔsusuwo abe nyui kple vɔ̃, agbenyuinɔnɔ, kple bubuawo ene. Eɖe dzesi be esiawo nye “nusi wòle be wòanɔ” ŋuti numedzodzrowo, ke menye “nusi li” dzro ko o. Agbenyuinɔnɔ ŋuti gɔmeɖosewo metso kadodo me kura tso nuŋububutɔe nublanuimakpɔmakpɔtɔe, ɖokuitɔdidi fe nuŋububu si ame akpɔ mɔ be nuwɔwɔ aɖe si trɔ le vome gbɔ be wòatsi agbe aleke kee wòɖale o la gbɔ. Nukpɔsusu si tututu amegbetɔwo bua tame le nya siwo menye ŋutilã me tɔ o, siwo nye agbenyuinɔnɔ me la wɔ nuku ŋutɔ. Le ema godo la, nu vevi siwo le amegbetɔ fe agbenyuinɔnɔ me la nɔa anyi ɖaa le ŋutinya katã me kple le dekɔnuwo katã me.
Gakpe ɖe eŋu la, agbenyuinɔnɔ ŋuti nukpɔsusuwo me dzodzro hea mɔdodo fe tsatsam vɛ godoo. Agbenyuinɔnɔ ŋuti nukpɔsusuwo nye ame ŋutɔ fe nukpɔsusuwo kura, eye le esia ta gɔmesese aɖeke mele wo ŋu o, alo ele be woanɔ te ɖe dzidzenu aɖe si metrɔna o dzi. Amegbetɔ fe nutefekpɔkpɔ meɖo kpe nyatafofo si nye be agbenyuinɔnɔ mefia naneke dzi o. Numeɖeɖe si me susu le wu le nu si ta amewo bua tame le agbenyuinɔnɔ fe nyawo nu eye wowɔa ɖeka kple agbenyuinɔnɔ fe nukpɔsusuwo ŋue nye agbenyuinɔnɔ fe se ŋutɔŋutɔ si Agbenɔnɔ Ŋuti Sewɔla aɖe, i.e., Mawu, na.
Ðe Mawu Lia? — Amegbetɔ fe Dzɔdzɔmeŋutinunya
Nyaʋiʋli siwo me susu le siwo le etame la tso ŋkuléleɖenuŋu me. Nukpɔsusuwo abe Big Bang Nufiafia ene ɖea xexeame katã si wowɔ, si menye mavɔ o la fe nyatefenyenye fiana le dzɔdzɔmeŋutinunya me ya teti. Nenema ke na DNA fe wɔwɔme hã. Nyatakaka siwo wokpɔ tso nutefekpɔkpɔ me na kakaɖedzi le Biblia me Wɔla fe nukpɔsusua ŋu eye wotsi tre ɖe numeɖeɖe bubuwo abe xexeame katã mavɔ alo abiogenesis ene ŋu.
Blematomenukulawo hã ɖo kpe Biblia dzi. Xexemenu siwo ŋu woke ɖo ɖo kpe amewo, nudzɔdzɔwo, kple tefe siwo woɖe fia le Ŋɔŋlɔawo me dzi enuenu. Nusiwo ŋu woke ɖo siawo dometɔ geɖe va le esi ɖikelawo fia be nyakpakpawoe Biblia me nuŋlɔɖiwo nye vɔ megbe.
Ŋutinya kple agbalẽwo hã ɖo kpe Mawu fe anyinɔnɔ dzi. Biblia takpɔkpɔ nye kpɔɖeŋu ɖeka: ŋutete si le mía si be míake ɖe Ŋɔŋlɔawo me nuŋlɔɖi siwo li fifia ŋu va se ɖe ɣeyiɣi si gogo nudzɔdzɔ gbãtɔawo ŋu alea ɖo kpe edzi be kakaɖedzi le Biblia ŋu. Yudatɔwo kple Kristotɔwo fe ŋusẽkpɔɖeamedzi ɖe dekɔnuwo, agbenyuinɔnɔ, amegbetɔ fe gomenɔamesiwo, kple egbegbe dzɔdzɔmeŋutinunya fe dzidzi dzi hã ɖe mɔnu si sɔ kple nyatefe fia vevie.
Ðe Mawu Lia? — Mawu le Mía me
Ha siwo do ŋgɔ dometɔ ɖesiaɖe nye nusɔsrɔ̃ fe akpa blibo aɖe eye wònye agbalẽ akpe geɖe fe nyati. Ke hã woɖe Mawu fe anyinɔnɔ fia wòde to wu, le ame akpa gãtɔ gome, le ame ŋutɔ fe nutefekpɔkpɔ me. Le kpɔɖeŋu me, ɖewohĩ manya wɔ be “màɖo kpe edzi” na ame bubuwo be yekpɔ dzidzɔ o, gake ema metrɔ nyatefe si wònye be yele dzidzɔ kpɔm o. Menye ɖe míele gbɔgblɔm be ememe nukpɔsusu fo nyatefe si ŋu woate ŋu aɖo ŋkui ta o, gake zi geɖe la, ame ɖekaɖekawo fe nutefekpɔkpɔwo doa alɔ nyatefenya siwo gɔmesese sesẽ la vevie. Agbenɔnɔ fe tɔtrɔ, nɔnɔme siwo me wotrɔ asi le, kple gbedodoɖa fe ŋuɖoɖowo katã nye mía ŋutɔwo fe nukpɔsusu be Mawu li la fe akpa aɖe.
Nyatefe fe seselelãme ŋutɔŋutɔ nye mɔ si fonɛ ɖe ame nu si dzi míetona nya be Mawu li, eye enye Mawu fe tameɖoɖo be amewo katã nakpɔ seselelãme ma. Mawu ŋutɔ va anyigba dzi, abe amegbetɔ ene (Korintotɔwo II. 4:6), ale be míate ŋu akpɔ ame ŋutɔ fe fomedodo kplii (Yohanes 14:6). Ame siwo di Mawu tso dzi me la akpɔe (Mateo 7:7–8), si ana Gbɔgbɔ Kɔkɔe la nanɔ anyi ɖaa (Yohanes 14:26–27).
Eya ta womate ŋu aɖo biabia si nye ɖe Mawu li?, ŋu kple kpeɖodzi blibo o, gake míate ŋu afia asi kpeɖodzi siwo ɖee fia be Eli vavã la fe kpekpeme. Lɔlɔ̃ ɖe Mawu fe anyinɔnɔ dzi menye xɔse ŋkuagbãtɔe fe titri yi viviti me o. Enye afɔɖeɖe si me kakaɖedzi le tso viviti me yi xɔ si me kekeli le nyuie si me woɖea nu geɖe fiana le la me.
English
Ðe Mawu lia? Ðe kpeɖodzi li be Mawu lia?


text:
SƆHƐWO BIANA BE
Nu Ka Tae Wòle Be Matsri Gbɔdɔdɔnuwɔnawo Kpɔkpɔ?
Ðe nàte ŋu atsri gbɔdɔnuwɔnawo kpɔkpɔa?
Ne èzãa internet la, ke nyae be yeava do go gbɔdɔdɔnuwɔna aɖe le edzi gbe ɖeka godoo. Hayley si xɔ fe 17 gblɔ be: “Megahiã be ame ŋutɔ nàdi wo o, woawo ŋutɔ adi wò mɔ.”
Gbɔdɔdɔnuwɔnawo kpɔkpɔ ate ŋu adzro ame siwo ɖoe kplikpaa be yewomakpɔ wo o gɔ̃ hã. Greg si xɔ fe 18 gblɔ be: “Megblɔ na ɖokuinye be manɔ ŋudzɔ le eŋu ɣesiaɣi, gake ɖeko wòva yi ɖe dzinye. Màte ŋu agblɔ kple kakaɖedzi gbeɖe be madzɔ ɖe ye dzi o.”
Gbɔdɔdɔnuwɔnawo kpɔkpɔ va le bɔbɔe egbea wu ɣeyiɣi ɖe sia ɖe. Eye esi gbɔdɔnuwo ɖoɖo ɖa to internet dzi va xɔ anyi nɔ fifia ta la, sɔhɛ geɖewo ɖoa foto siwo me woawo ŋutɔwo wɔ gbɔdɔnuwo le la ɖe ame bubuwo.
Nya vevitɔ: Gbɔdɔdɔnuwɔnawo kpɔkpɔ fe kuxi si dze ŋgɔ wò egbea sesẽ wu esiwo tefe dziwòlawo kple tɔgbuiwò kpɔ kpɔ. Nyabiaseae nye be, Ðe nàte ŋu atsri gbɔdɔdɔnuwɔnawo kpɔkpɔa?—Psalmo 97:10.
Ɛ̃, àte ŋui ne ètiae be yeawɔe. Gake gbã la, ele be nàka ɖe edzi be gbɔdɔdɔnuwɔnawo kpɔkpɔ menyo o. Na míadzro nuwɔna sia ŋuti nyakpakpa kple nyatefenya aɖewo me.
Eŋuti nyakpakpa kple nyatefenya aɖewo
Nyakpakpa: Gbɔdɔdɔnuwɔnawo kpɔkpɔ magblẽ nu le ŋunye o.
Nyatefenya: Ale si ko sigaret-nono gblẽa nu le wò dzitodzito ŋu la, nenema ko gbɔdɔdɔnuwɔnawo kpɔkpɔ gblẽa nu le wò susu ŋui. Efoa ɖi wò. Egblẽa nane si Mawu wɔ be wòanye kadodo sẽŋu si anɔ anyi etefe nadidi le ame eve dome la me. (1 Mose 2:24) Eye neva ɖo afi aɖe la, màgava tsɔ ɖeke le nu nyui kple nu vɔ̃ me o. Le kpɔɖeŋu me, numekulawo gblɔ be ŋutsu siwo kpɔa gbɔdɔdɔnuwɔnawo edziedzi la tea ŋu sẽa ŋuta le nyɔnuwo ŋu.
Biblia gblɔ tso ame aɖewo ŋu be “naneke megakpea ŋu na wo o.” (Efesotɔwo 4:19) Wofe dzitsinya ku atri ale gbegbe be ne wowɔ nu vɔ̃ɖiwo gɔ̃ hã la, metena ɖe wo dzi o.
Nyakpakpa: Gbɔdɔdɔnuwɔnawo kpɔkpɔ ate ŋu akpe ɖe ŋuwò nànya nu tso gbɔdɔdɔ ŋu.
Nyatefenya: Ŋukeklẽe gbɔdɔdɔnuwɔnawo kpɔkpɔ fiaa ame. Enana amewo va nɔa wo haviwo ŋu bum abe nunɔamesi dzro aɖe ko ene, eye wònana ame susunɛ be gbɔdɔdɔ ŋuti ko woawo woli ɖo. Mewɔ nuku o be numekuku aɖe ɖee fia be ne ame siwo kpɔa gbɔdɔdɔnuwɔnawo edziedzi va ɖe srɔ̃ la, womesea vivi na gbɔdɔdɔ le wofe srɔ̃ɖeɖea me tututu ale o.
Biblia xlɔ̃ nu Kristotɔwo be woatsri “gbɔdɔdɔ manɔsenu, makɔmakɔnyenye, gbɔdɔdɔ fe dzodzro vɔ̃, nudzodzro vɔ̃, kple ŋukeklẽ, si nye trɔ̃subɔsubɔ,” evɔ wòhenye be nu siawo katãe gbɔdɔdɔnuwɔnawo kpɔkpɔ fãna ɖe ame me.—Kolosetɔwo 3:5.
Nyakpakpa: Ame siwo gbɔdɔnyawo kpea ŋu na la koe tsria gbɔdɔdɔnuwɔnawo kpɔkpɔ.
Nyatefenya: Ame siwo gbea gbɔdɔdɔnuwɔnawo kpɔkpɔ nyea ame siwo bua gbɔdɔdɔ be enye nu xɔasi ŋutɔ. Wokpɔnɛ dzea sii be enye nunana aɖe si Mawu wɔ be wòatsɔ ana kadodo sẽŋu aɖe nanɔ ŋutsu kple nyɔnu siwo ɖe wo nɔewo eye wokuna ɖe wo nɔewo ŋu la dome. Ame siwo bua nuwo ŋu alea sea vivi na gbɔdɔdɔ geɖe wu ne woɖe srɔ̃.
Biblia foa nu tso gbɔdɔnyawo ŋu faa. Le kpɔɖeŋu me, egblɔ na srɔ̃ŋutsu be: “[Kpɔ] dzidzɔ kple wò ɖekakpuimesrɔ̃ . . Efe nowo neɖi kɔ na wò ɣesiaɣi.”—Lododowo 5:18, 19..
Ale si nàwɔ atsri gbɔdɔdɔnuwɔnawo kpɔkpɔ
Ke ne èse le ɖokuiwò me be gbɔdɔdɔnuwɔnawo kpɔkpɔ fe dzodzroa nu sẽ ɖe ye me ale gbegbe be yemate ŋu aɖu edzi o ya ɖe? Dɔwɔgbalẽvi si nye “Ale Si Nàfo Asa Na Gbɔdɔdɔnuwɔnawo Kpɔkpɔ” ate ŋu akpe ɖe ŋuwò.
Ka ɖe edzi be àte ŋu aɖu gbɔdɔdɔnuwɔnawo kpɔkpɔ fe dzodzroa dzi. Àte ŋu asrɔ̃ ale si nàwɔ adzudzɔ gbɔdɔdɔnuwɔnawo kpɔkpɔ. Aɖe vi geɖe na wò ne ète ŋu dzudzɔe.
Bu Calvin si gblɔ be yedze gbɔdɔdɔnuwɔnawo kpɔkpɔ gɔme esime yexɔ fe 13 ŋu kpɔ. Egblɔ be: “Menya be menyo o, gake nyemenya ale si tututu mawɔ aɖu ekpɔkpɔ fe dzodzroa dzi o. Eye ne mekpɔe la, meléa blanui ale gbegbe. Tɔ́nye va nya nu tso esia ŋu gbe ɖeka, eye le nyatefe me la, nye dzi koe dze eme miɔɔ! Mlɔeba wova kpe ɖe ŋunye medzudzɔe.”
Calvin srɔ̃ ale si wòaɖu gbɔdɔdɔnuwɔnawo kpɔkpɔ dzi. Egblɔ be: “Gbɔdɔdɔnuwɔnawo kpɔkpɔe nye vodada gã aɖe si mewɔ, megakpɔtɔ le efe fu kpem, elabe nu siwo mekpɔ va yi la gavaa susu me nam ɣeaɖewoɣi. Ɣeaɖewoɣi la, ewɔna nam be mabu nu siwo manya nɔ kpɔkpɔm ɖaa ne ɖe mele gbɔdɔdɔnuwɔnawo kpɔm la ŋu. Gake ɣeyiɣi ma tututu me la, mebua ale si dzi adzɔm, ale si manɔ dzadzɛe eye etsɔme nyui aɖe asu asinye ne mewɔ nu abe ale si Yehowa dii ene la ŋu.”


text:
Biblia Me Biabiawo Ƒe Ŋuɖoɖowo
Nuka Tututue Nye Biblia fe Nufiafia? Tia nyabiase si do dzidzɔ na wò la le ete.
Ame Kawo Alo Nu Kawoe Nye Mawudɔlawo?
Mawudɔla nenie li? Ðe ŋkɔwo kple amenyenye vovovowo le mawudɔlawo sia?
Ame Kawo Alo Nu Kawoe Nye Mawudɔlawo?
Mawudɔla nenie li? Ðe ŋkɔwo kple amenyenye vovovowo le mawudɔlawo sia?
Mawu
Biblia
Yesu
Gbɔgbɔmenutowo Me
Agbe Kple Ku
Fukpekpe
Dzixɔsewo Kple Subɔsubɔ
Agbenɔnɔ Kple Agbe Nyui Nɔnɔ
Na Yehowa Ðasefowo Nasrɔ̃ Biblia Kpli Wò
Nu Ka Tae Wònyo Be Nàsrɔ̃ Biblia?
Biblia na ame miliɔn geɖe le xexea me godoo le ŋuɖoɖowo kpɔm na agbemebiabia veviwo. Àdi be yeanɔ wo domea?
Aleke Míewɔa Biblia-nusɔsrɔ̃e?
Wonya Yehowa Ðasefowo le xexea me godoo be wosrɔ̃a Biblia kple amewo femaxee. Kpɔ ale si wowɔnɛ ɖa.
Bia Be Ame Aɖe Nava Srã Ye Kpɔ
Dzro Biblia me biabia aɖe me, alo srɔ̃ nu geɖe tso Yehowa Ðasefowo ŋu.


text:
SƆHƐWO BIANA BE
Ðe Xexea Dzɔ Le Eɖokui Sia?—Akpa 4: Aleke Maɖe Nu Si Tae Mexɔe Se Be Ðe Wowɔ Xexea La Me?
Èxɔe se be ɖe wowɔ xexea kple emenuwo, gake èvɔ̃na na nufofo tso wò dzixɔsewo ŋu na wò sukuhatiwo. Ðewohĩ wogblɔ le sukugbalẽ siwo miezãna le suku la me be ɖeko nuwɔwɔwo dzɔ le wo ɖokui si eye nèvɔ̃na be wò nufialawo kple sukuhatiwo ako ye. Aleke nàwɔ be dzi nanɔ fowò nàɖe nu si tae nèxɔe se be ɖe wowɔ xexea me nuwo la me na amewo?
Àte ŋui!
Ðewohĩ àgblɔ be: ‘Nye tagbɔ meɖa nenema gbegbe be mava yi nu me ɖe ge tso dzɔdzɔmeŋutinunya kple nɔnɔmetɔtrɔ fe nufiafia ŋu o.’ Nenemae Danielle se le eɖokui me ɣeaɖeɣi. Egblɔ be: “Dzi menɔa fonye kura be maʋli nya kple nye nufiala kple nye sukuhatiwo o.” Diana hã gblɔ nya ma ke, “Metɔtɔna ne wòva hiã be maɖe nu me ku ɖe dzɔdzɔmeŋutinunya ŋu.”
Ke hã, menye ale si nàɖu dzi le nya la mee le vevie o. Eye mele be nànye tagbɔɖaɖɛtɔ le dzɔdzɔmeŋutinunya gome hafi nàte ŋu aɖe nu si tae nèxɔe se be susu le eme be woagblɔ be ɖe wowɔ xexea me nuwo la me o.
Kpekpeɖeŋu: Zã nya si me susu le si dze le Hebritɔwo 3:4 nàtsɔ aɖe nu mee. Afi ma gblɔ be: “Afe sia afe la, ame aɖee tsonɛ, gake ame si wɔ nuwo katã lae nye Mawu.”
Ðetugbui aɖe si ŋkɔe nye Carol zã Hebritɔwo 3:4 tsɔ de ŋugble kple ame aɖe ale: “Tsɔe be èle zɔzɔm le ave dodo aɖe me. Mèkpɔ ame fe nuwɔna aɖeke le afi ma o. Kaka nàkpɔ la, aɖutomeɖeti aɖee nye ema le anyigba. Aleke nàfo nya tae? Ame akpa gãtɔ agblɔ be, ‘Ame aɖe va afi sia kpɔ.’ Ne aɖutomeɖeti si meɖi naneke o gɔ̃ hã te ŋu ɖo kpe edzi be amegbetɔ aɖe nɔ afi ma kpɔ la, ke ɖe xexe gbahoo sia kple emenuwo meɖo kpe edzi geɖe wu be ame aɖe si si nunya le lae wɔ wo oa!”
Ne ame aɖe gblɔ be: “Ne nyatefee wònye be Wɔla aɖee wɔ xexea la, ke ame kae wɔ Wɔla la ŋutɔ?”
Àte ŋu aɖo eŋu be: “Mímate ŋu afo nya ta be Wɔlaa meli o le esi mímenya nu tso eŋu tsitotsito o ta o. Le kpɔɖeŋu me, anɔ eme be mènya ame si wɔ wò asitelefon la o, gake ɖe maxɔe ase be ame aɖe kokokoe wɔe oa? [Ðe mɔ wòaɖo eŋu.] Nu geɖewo li míate ŋu asrɔ̃ tso Wɔlaa ŋu. Ne èdi be yeanya la, adzɔ dzi nam be magblɔ nu si mesrɔ̃ tso eŋu la na wò.”
Dzra ɖo
Biblia gblɔ na mí be “minɔ dzadzraɖoɖi ɣesiaɣi be miaʋli mɔkpɔkpɔ si le mia si la ta le ame sia ame si abia nya mi tso eŋu la ŋkume, gake mitsɔ tufafa kple bubu deto wɔ esiae.” (1 Petro 3:15) Eya ta, nu vevi eve siawo nenɔ susu me na wò—nya si nàgblɔ kple ale si nàgblɔe.
Nya si nàgblɔ. Lɔlɔ̃ si le asiwò na Mawu ate ŋu aʋa wò nàfo nu tso eŋu. Gake egbɔgblɔ na amewo be yelɔ̃ Mawu ɖeɖe dzaa mate ŋu ana woaka ɖe edzi be Mawu ye wɔ nuwo katã o. Anyo ŋutɔ ne èzã dzɔdzɔmenuwo tsɔ wɔ kpɔɖeŋuwo na wo ale be woakpɔe be susu le eme be yewoaxɔe ase be ɖe wowɔ xexemenuwo.
Ale si nàgblɔe. Dzi nenɔ fowò, gake mègado vlo amewo alo ada wo ɖe anyi o. Woate ŋu alɔ̃ aɖo to wò numeɖeɖewo ne mèdaa wofe dzixɔsewo ɖe anyi o eye nèlɔ̃na ɖe edzi be gome le woawo ŋutɔ si be woatso nya me le nya siawo ŋu.
“Mebui be ele vevie be míafo asa na vlododo amewo alo nye-koe-nyae wɔwɔ. Maɖe vi aɖeke ne míefoa nu na amewo gbedaɖeamegbɔtɔe o.”—Elaine.
Nu siwo akpe ɖe ŋuwò nàɖe wò dzixɔsewo me
Sɔhɛ aɖe si ŋkɔe nye Alicia gblɔ be: “Ne míedzra ɖo o la, míedina be míazi ɖoɖoe ale be míagado ŋukpe mía ɖokui o.” Abe ale si Alicia gblɔe ene la, dzadzraɖo le vevie hafi míate ŋu akpɔ dzidzedze. Jenna gblɔ be, “Ne medzra ɖo ɖe kpɔɖeŋu nyui aɖe ŋu do ŋgɔ be matsɔ aɖo kpe nye nyawo dzi la, dzi nɔa fonye be maɖe nu me na amewo tso xexea me wɔwɔ ŋu.”
Afi kae nàte ŋu akpɔ kpɔɖeŋu siawo le? Sɔhɛ geɖe te ŋu kpɔ dzidzedze esi wozã video kple agbalẽ siwo gbɔna:
Was Life Created? alo la vie a-t-elle été créée ?
The Origin Of Life—Five Questions Worth Asking alo Cinq questions à se poser sur l’origine de la vie
The Wonders of Creation Reveal God’s Glory alo Les merveilles de la création révèlent la gloire de Dieu (video)
Nyɔ! me nyati siwo nye “Ðe Wowɔea?” (Ŋlɔ nyagbe si nye “ɖe wowɔea” [ŋlɔe ɖe nyayɔdzesiawo me] ɖe Gbetakpɔxɔ INTERNET DZI AGBALẼDZRAÐOƑE fe nudinyaŋlɔfea.)
Zã Gbetakpɔxɔ INTERNET DZI AGBALẼDZRAÐOƑE hena numekuku bubuwo.
Anyo hã be nàgbugbɔ axlẽ tanya sia si nye “Ðe Xexea Dzɔ Le Eɖokui Sia?” fe nyati siwo do ŋgɔ.
Akpa 2: Nu Ka Tae Mele Be Nàxɔ Nɔnɔmetɔtrɔ Ƒe Nufiafia Dzi Ase O?
Kpekpeɖeŋu: Tia kpɔɖeŋu siwo na wò ŋutɔ nèka ɖe edzi be ɖe wowɔ xexea kple emenuwo. Anɔ bɔbɔe na wò be nàɖo ŋku wo dzi agblɔ kple kakaɖedzi geɖe wu. Wò ŋutɔ nɔ ale si nàɖe wò dzixɔsewo me na amewo la wɔm le ɖokuiwò si.


text:
Biblia
Biblia Dzɔtsofe Kple Kakaɖedzi Si Le Eŋu
Amegbetɔwo Ƒe Nunyae Le Biblia Mea?
Xlẽ nu si Biblia gblɔ tso eɖokui ŋu.
Mawu Gbɔe Biblia Tsoa?
Biblia-ŋlɔla geɖe gblɔ be Mawue gblɔ nu si yewoŋlɔ la na yewo. Nu ka ta?
Mose Ye Ŋlɔ Biblia?
Mose ŋlɔ Biblia fe akpa aɖewo. Ame nenie ŋlɔ Biblia?
Ðe Míate Ŋu Anya Ame Siwo Tututu Ŋlɔ Biblia?
Biblia-ŋlɔlawo gblɔ be Mawue fia mɔ yewo eye efe nyawoe yewoŋlɔ. Aleke míawɔ aka ɖe edzi be nu siwo woŋlɔ la nye nyatefe?
Ðe Wotrɔ Biblia Me Nyawoa?
Esi wònye agbalẽ xoxoe Biblia nye ɖe, aleke míawɔ aka ɖe edzi be wokpɔ eme nyawo ta wode pɛpɛpɛ?
Ðe Biblia Me Nyawo Wɔ Ðeka Kple Dzɔdzɔmeŋutinunya?
Ðe vodadawo le nya siwo Biblia gblɔ tso dzɔdzɔmeŋutinunya ŋua?
Ðe Biblia Fia Nu Be Anyigba La Le Gbadzaa?
Ðe blemagbalẽ sia de pɛpɛpɛa?
Yevuwo Ƒe Agbalẽe Biblia Nyea?
Afi kae wodzi Biblia-ŋlɔlawo le, dukɔ ka me tɔwoe wonye?
Ɣekaɣie Woŋlɔ Yesu Ŋuti Nyawo Ði?
Ɣeyiɣi didi kae va yi le Yesu fe ku megbe hafi wova ŋlɔ Nyanyuigbalẽawo?
Biblia Xexlẽ Kple Egɔmesese
Nu Vevi Kawoe Akpe Ðe Ŋuwò Nàse Biblia Gɔme?
Afi ka tɔe nèɖanye alo afi ka nèɖade suku se ɖe o, àte ŋu ase Mawu fe gbedeasi si le Ŋɔŋlɔ kɔkɔeawo me la gɔme.
Ðe Biblia Tsia Tsitre Ðe Eɖokui Ŋua?
Na míalé ŋku ɖe Biblia me nya siwo amewo fiaa asii gblɔna be Biblia tsi tsitre ɖe eɖokui ŋu la dometɔ aɖewo kple mɔfiame siwo ŋu dɔ nàwɔ atsɔ ake ɖe gɔmesese nyuitɔ ŋu la ŋu kpɔ.
Ame Kae Alo Nu Kae Nye Mawu Ƒe Nya La?
Gɔmesese si wu ɖekae le nya sia ŋu le Biblia me.
Nu Kae Nya Si Nye, “Ŋku Ðe Ŋku Tefe” Fia?
Ðe “ŋku ɖe ŋku tefe” fe sea fia be ele be ame nabia hlɔ̃ na eɖokuia?
Nu Kae Wòfia Be Ame Nanye Havi Nyui Abe “Samariatɔ Havilɔ̃la” Ene?
Yesu zã ŋutinya wɔdɔɖeamedzi sia tsɔ fia amewo ale si wòle be woawɔ nu ɖe ame bubuwo ŋu afi ka kee ameawo tso alo ame ka kee wonye o la ŋu.
Nu Kae Nye Torah?
Ame kae ŋlɔe? Ðe wòle be woawɔ emenyawo dzi tegbeea?
Nyagblɔɖiwo Kple Dzesiwo
Ðe Nyagblɔɖi Siwo Ku Ðe Mesia Ŋu Ðo Kpe Edzi Be Yesue Nye Mesia La?
Ðe Mesia geɖe ate ŋu anɔ anyia, alo ɖeka ko?
Gɔmesese Kae Nɔa Xexlẽdzesiwo Si Le Biblia Me? Ðe Biblia Da Asi Ðe Xexlẽdzesifakaka Dzia?
Kpɔ gɔmesese siwo le xexlẽdzesi siwo le Biblia me si la ɖa, eye nàkpɔ nu si tae esia to vovo na xexlẽdzesifakaka.
Nu Kae Biblia Ƒe Ɣeyiɣikɔntabubuwo Ðe Fia Tso Ƒe 1914 Ŋu?
Nyagblɔɖi si ku ɖe “ɣeyiɣi adre” ŋu le Daniel ta 4 fia asi ɣeyiɣi vevi aɖe le amegbetɔwo fe dziɖuɖunyawo me.
Nyaɖeɖefia Ƒe Agbalẽa—Aleke Nàwɔ Ase Egɔme?
Agbalẽa ŋutɔ gblɔ be ame siwo xlẽa nya siwo le ye me, sea wo gɔme hewɔa wo dzi la akpɔ dzidzɔ.
Nu Kae Nye Yerusalem Yeyea?
Yayra kae du tɔxɛ sia ate ŋu ana nàkpɔ?
Nu Kae Lã Wɔadã Si To Ta Adre Le Nyaɖeɖefia Ta 13 La Nye?
Ŋutete, ŋusẽ kple fiazikpui le lã wɔadã la si. Nu kae Biblia me nyagblɔɖiwo ɖe fia tso eŋu?
Nu Kae Lã Wɔadã Si Biã Helĩhelĩ Si Ŋuti Wofo Nu Tsoe Le Nyaɖeɖefia Ta 17 La Nye?
Nu ade siwo akpe ɖe ŋuwò nàkpɔ lã wɔadã dziŋɔ sia adze sii.
Nu Kae 666 Fia?
Biblia ɖe nu si 666 le tsitre ɖi na kple nu si lã wɔadã la fe dzesia fia la me.
Nu Kae Nye Babilon Gã La?
Biblia gblɔ be enye gbolo eye wòganye du gã hã.
Nu Kae Nye ‘Dzota’ La? Eya Kee Nye Dzo Mavɔ Alo Gehena?
“Tsiẽfe fe safuiwo le” Yesu si, gake dzota ya fe safui mele esi o?
Xexea Ƒe Nuwuwu
Nu Kae Nye “Ŋkeke Mamlɛawo” Alo “Nuwuɣi” La Ƒe Dzesi?
Biblia gblɔ nudzɔdzɔ kple nɔnɔme siwo anɔ edzi yim do ŋgɔ na “xexea me fe nuwuwu” la ɖi.
Nu Kae Nye Xaxa Gã La?
Nyagblɔɖi siwo ku ɖe nuwuɣia ŋu la ɖee fia be ɣeyiɣi sesẽtɔ kekeake ava amefomea dzi kpuie. Nu kawoe míakpɔ mɔ na be woadzɔ?
Nu Kae Nye Armagedon-ʋa La?
Zi ɖeka koe Armagedon dze le Biblia me, gake wofo nu tso aʋa si ŋuti wòku ɖo la ŋu le Biblia bliboa me.
Ðe Woatsrɔ̃ Anyigba La?
Ðewohĩ ale si Biblia ɖo nya sia ŋui la awɔ nuku na wò.
Ɣekaɣie Xexea Ƒe Nuwuwu Ava?
Ðe Biblia gblɔ ɣeyiɣi si tututu nuwuwua ava?
Nu Kae Mawu Fiaɖufea Awɔ Na Mí?
Xlẽ nu tso nu siwo nàte ŋu akpɔ mɔ na be Mawu Fiaɖufea ava wɔ ne ele dzi ɖum ɖe anyigba dzi la ŋu.
Aleke Woawɔ Ahe Ŋutifafa Ava Anyigba Dzi?
Xlẽ nu tso ŋugbe si Mawu do be yeahe ŋutifafa ava anyigba bliboa dzi to yefe Fiaɖufea dzi la ŋu.
Amewo, Tefewo Kple Nuwo
Ame Kae Nye Yohanes Amenyrɔɖetsimela?
Efe nyagblɔɖiwo dzra etɔ Yudatɔwo fe dzi ɖo be woade dzesi Mesia si ŋugbe wodo.
Ame Kawoe Nye “Nunyala Etɔ̃awo”? Mawue Na Betlehem Ƒe “Ɣletivi” La Fia Mɔ Woa?
Nyagbe geɖe siwo amewo zãna le Kristmas ɖuɖu ŋuti kɔnuwo me la medze le Biblia me hafi o.
Nya Kae Biblia Gblɔ Tso Daniel Ŋu?
Mawu na Daniel kpɔ ŋutega ku ɖe nu siwo le dzɔdzɔm egbea la ŋu.
Afi Kae Kain Kpɔ Srɔ̃ Le Ðe?
Ŋɔŋlɔawo me dzodzro ana nàkpɔ nyabiase sia fe ŋuɖoɖo si sɔ.
Nu Kae Nye Nubablaɖaka La?
Mawue de se na blema Israel be woakpa aɖaka sia. Taɖodzinu kae nɔ eŋu?
Nɔnɔmetɔtrɔ Dzie Mawu To Wɔ Nu Gbagbe Vovovoawoa?
Nya aɖeke mele Biblia me si tsi tre ɖe nya si dzɔdzɔmeŋutinunyalawo gblɔna be nuwɔwɔ siwo le hatsotso ɖeka me ate ŋu ato vovo tso wo nɔewo gbɔ la ŋu o.
Aɖaŋuɖoɖo Siwo Ðea Vi
Ðe Biblia Ate Ŋu Ana Dzidzɔkpɔkpɔ Nanɔ Nye Ƒomea Mea?
Biblia me aɖaŋuɖoɖo siwo me nunya le la kpe ɖe ŋutsu kple nyɔnu miliɔn geɖewo ŋu xoxo wofe fomewo le dzidzɔ kpɔm.
Ðe Ga Nye Nu Vɔ̃ɖiwo Katã Ƒe Kea?
Nya si amewo lɔ̃a gbɔgblɔ be “ga nye nu vɔ̃ɖiwo katã fe ke” la nye mawunyakpukpui aɖe me nyawo fe akpa aɖe ko.
Gakuxi Kple Fenyinyi—Ðe Biblia Ate Ŋu Akpe Ðe Mía Ŋua?
Ga mate ŋu afle dzidzɔkpɔkpɔ o, gake Biblia me mɔfiame ene aɖewo ate ŋu akpe ɖe ŋuwò le ganyawo me.
Tenɔnɔ Ðe Dɔ Mavɔleameŋu Nu—Ðe Biblia Ate Ŋu Akpe Ðe Mía Ŋua?
Ɛ̃! Xlẽ nu tso afɔ etɔ̃ siwo nàɖe be nànɔ te ɖe dɔ mavɔleameŋu nu.
Nya Kae Biblia Gblɔ Tso Dzikudodo Ŋu?
Ðe wòate ŋu anye nu si sɔ be ame nado dzikua? Nu kae nàwɔ ne dziku di be yeafla?
Ðe Biblia Ate Ŋu Akpe Ðe Ŋunye Ne Melé Blanuia?
Kpɔ nu etɔ̃ siwo Mawu wɔna na mí dɔmenyotɔe tsɔ kpena ɖe mía ŋu míeɖua blanuiléle dzi ɖa.
Nyemele Ta Kpɔm Na Nye Agbe O—Ðe Subɔsubɔ, Mawu Alo Biblia Ate Ŋu Akpe Ðe Ŋunyea?
Xlẽ nu tso ale si xɔlɔ̃dzedze Mawu ate ŋu ana wò agbe naɖɔ ʋu fifia kple etsɔme sia la ŋu.


text:
Xɔse Vavã—Ðe Wòagate Ŋu Anɔ Ame Sia?
Xɔse Vavã—Ðe Wòagate Ŋu Anɔ Ame Sia?
“Xɔse nye dziɖoɖo sẽŋu gbagbe si le ame si be Mawu ave ye nu, kakaɖedzi nɔa eŋu na xɔsetɔa ale gbegbe be edea efe agbe afɔku me zi geɖe ɖe eta.”—MARTIN LUTHER, ƑE 1522.
“Le nusianu kloe me la, míezu xexemetɔ siwo dome Kristotɔwo fe xɔse kple wɔnawo bu le keŋkeŋ vɔ.”—LUDOVIC KENNEDY, ƑE 1999.
AMEWO fe nukpɔsusu le xɔse ŋu te ŋu toa vovo sã. Tsã la, Mawudzixɔse bɔ. Le egbe fe xexe si me ɖikeke kple fukpekpe le me la, Mawu kple Biblia dzi xɔse vavãtɔ le bubum kabakaba.
Xɔse Vavã La
Le ame geɖe gome la, nusi “xɔse” fia koe nye be subɔsubɔdzixɔse aɖe nanɔ ame si alo woanɔ subɔsubɔha aɖe me. Gake le mɔ si nu Biblia zã “xɔse” le gome la, nusi wòfia koŋ enye ŋuɖoɖeŋu bliboe—kakaɖedzi blibo si meʋuʋuna o si anɔ ame si ɖe Mawu kple efe ŋugbedodowo ŋu. Nɔnɔme si ɖea dzesi le Yesu Kristo fe nusrɔ̃la ŋue wònye.
Ɣeaɖeɣi la, Yesu Kristo fo nu tso alesi wòle be woado gbe ɖa eye ‘ɖeɖi nagate ame ŋu o’ la ŋuti. Le nya sia gbɔgblɔ me la, ebia nenye be xɔse vavã ate ŋu anɔ anyi le míafe egbeŋkekeawo me. Ebia be: “Ne Amegbetɔvi la va la, ɖe wòakpɔ xɔse la le anyigba la dzi mahã?” Nukatae wòbia nya sia?—Luka 18:1, 8.
Xɔse Bu
Nu geɖe ate ŋu ana amewo nabu xɔse si nɔ wo si. Esiawo dometɔ aɖewoe nye dzigbãnyawo kple tetekpɔ siwo míedoa goe gbesiagbe le agbe me. Le kpɔɖeŋu me, nufialagã Michael Goulder nye nunɔla le Manchester, England, esime Munich yameʋufɔkua dzɔ le fe 1958 me si me Manchester United bɔlfohaa me tɔ geɖe ku le. Le BBC television dzi wɔna aɖe me la, nyadzɔdzɔgblɔla Joan Bakewell gblɔ be Goulder “fe lãme fa esi wòkpɔ alesi gbegbe amewo nɔ konyi famee.” Emetsonu ɖeka enye be “xɔse megava nɔ esi be Mawu xɔna na ame le afɔku me o.” Goulder ʋu efe xɔse me be “Biblia menye. . . Mawu fe nya si ŋu vodada mele o” ke boŋ, “amegbetɔ fe nya si ŋu vodada le ye wònye, ɖewohĩ tefe aɖewo koe nye Mawu fe nya si woŋlɔ.”
Ɣeaɖewoɣi la, ɖeko amewo fe xɔse nɔ to yim vivivi. Aleae wòdzɔ le nuŋlɔla kple nyadzɔdzɔgblɔla Ludovic Kennedy gome. Egblɔ be tso ɖevime kee “yenɔ ɖi kem ɣeaɖewoɣi [le Mawu ŋu] eye [yefe] xɔse nɔ to yim.” Edze abe ame aɖeke mete ŋu ɖo efe biabiawo ŋu nɛ ne efe dzi nadze eme o ene. Fofoa fe ku le atsiafu dzi nye nusi gagblẽ nu vevie le efe xɔse si gbɔdzɔ xoxo la ŋu. Womeɖo gbe siwo wodona ɖa na Mawu be “[wòakpɔ] mía ta tso atsiafu fe afɔkuwo kple futɔwo fe ŋutasesẽ me” ŋu o esime Germany-ʋawɔʋuwo dze meli si wotrɔ wòzu fudzimɔzɔʋu si me fofoa nɔ dzi hetsrɔ̃e le Xexemeʋa II me.—All in the Mind—A Farewell to God.
Nutefekpɔkpɔ siawo tɔgbe bɔ. Apostolo Paulo gblɔ be: “Menye amewo katã si xɔse la le o.” (Tesalonikatɔwo II, 3:2) Nukae nye wò susu? Ðe woagate ŋu axɔ Mawu kple efe Nya dzi ase vavã le xexe si me ɖikeke le dzidzim ɖe edzi mea? Dzro nusi nyati si kplɔe ɖo agblɔ le nya sia ŋu me kpɔ.


text:
Fukpekpe
Nu ka Tae Fukpekpe Bɔ Alea?
Mawue Nana Míekpea Fua?
Fukpekpe ate ŋu aɖe kpe na ame sia ame, ame siwo ŋu Mawu kpɔa ŋudzedze le gɔ̃ hã meto le eme o. Nu ka tae?
Abosam Gbɔe Fukpekpewo Katã Tsona?
Biblia ɖe nu siwo nana be amegbetɔwo kpea fu la fia.
Nya Kae Biblia Gblɔ Tso Dzɔdzɔmefɔkuwo Ŋu?
Ðe wonye tohehe tso Mawu gbɔa? Ðe Mawu kpena ɖe ame siwo ŋu dzɔdzɔmefɔkuwo gblẽ nu le la ŋua?
Nya Kae Biblia Gblɔ Tso Dɔvɔ̃wo Ŋu?
Ame aɖewo gblɔna be Mawu tsɔa dɔvɔ̃wo kple dɔlélewo hea to na amewo egbea. Ke hã, Biblia ɖee fia be esia menye nyatefe o.
Nu Ka Tae Mawu Ðe Mɔ Nazitɔwo Tsrɔ̃ Yudatɔwo?
Ame geɖe dina be yewoanya nu si tae Mawu lɔ̃ame te ŋu ɖe mɔ ɖe fukpekpe ma gbegbe ŋu. Nya ma fe ŋuɖoɖo fakɔnamewo le Biblia me!
Nu Ka Tae Amegbetɔwo Mete Ŋu He Ŋutifafa Va Xexea Me O?
Agbagba siwo katã amegbetɔwo dze be yeahe ŋutifafa vɛ la medze edzi o. Kpɔ susu siwo tae la ɖa.
Tenɔnɔ Ðe Fukpekpe Nu
Ðe Biblia Ate Ŋu Akpe Ðe Ŋunye Ne Melé Blanuia?
Kpɔ nu etɔ̃ siwo Mawu wɔna na mí dɔmenyotɔe tsɔ kpena ɖe mía ŋu míeɖua blanuiléle dzi ɖa.
Aleke Biblia Ate Ŋu Akpe Ðe Ame Siwo Wòle Wɔwɔm Na Be Yewoawu Yewo Ðokui La Ŋu?
Aɖoŋuɖoɖo nyui kawoe le Biblia me siwo ate ŋu akpe ɖe ame si be yeaku la ŋu?
Tenɔnɔ Ðe Dɔ Mavɔleameŋu Nu—Ðe Biblia Ate Ŋu Akpe Ðe Mía Ŋua?
Ɛ̃! Xlẽ nu tso afɔ etɔ̃ siwo nàɖe be nànɔ te ɖe dɔ mavɔleameŋu nu.
Fukpekpe Nu Ayi
Nu Kae Mawu Fiaɖufea Awɔ Na Mí?
Xlẽ nu tso nu siwo nàte ŋu akpɔ mɔ na be Mawu Fiaɖufea ava wɔ ne ele dzi ɖum ɖe anyigba dzi la ŋu.
Aleke Woawɔ Ahe Ŋutifafa Ava Anyigba Dzi?
Xlẽ nu tso ŋugbe si Mawu do be yeahe ŋutifafa ava anyigba bliboa dzi to yefe Fiaɖufea dzi la ŋu.


text:
Tomemi Alesi Wòle Vevie na Wòe
Tomemi—Alesi Wòle Vevie na Wòe
ÈBU alesi ame geɖe fe agbe anɔ ne tomemi kple nu vovovo siwo wotsɔnɛ wɔnɛ meli o ŋu kpɔa? * Wozãa ami si woɖe tso tomemi me tsɔ dea lɔriwo, gasɔwo, vidzĩtsɔkekewo, kple mɔ̃ bubu siwo fe akpa vovovowo trona me be wo me nabɔbɔ. Ami naa mɔ̃ fe akpa siwo trona le wo nɔewo ŋu melilia wo nɔewo ŋu xolixoli o eye enaa mɔ̃a fe akpa vovovowo megblẽna kaba o. Gake menye dɔ siwo ami wɔna katã koe nye esia o.
Woɖea mɔ̃memi si yameʋuwo, lɔriwo, kple dzoxɔxɔnamɔ̃wo zãna tsoa tomemi me. Tomemi le nusiwo wotsɔ wɔ atsyɔ̃ɖomi hamehamewo, aŋɔ siwo wosina na xɔ, nuŋlɔtsiwo, atikewo, aɖu siwo wodea nukuwo, kple aŋenu gbogbowo kpakple nu bubu geɖewo la me. Ame geɖe fe gbesiagbegbenɔnɔ ato vovo kura tomemi manɔmee. Mewɔ nuku o be numekuku aɖe ɖee fia be tomemi kple nusiwo woɖena tsoa eme “fe ŋudɔwɔnuwo asɔ gbɔ sasasã wu nu bubu ɖesiaɖe fe ŋudɔwɔnu le xexeame.” Mɔ ka nue míetona kpɔa tomemi? Afikae wòtso? Ɣeyiɣi didi kae amefomea le ezãm?
Biblia gblɔ na mí be fe akpe eve kple edzivɔ do ŋgɔ na Kristo la, Noa zɔ ɖe Mawu fe mɔfiame dzi kpa aɖakaʋu gã aɖe hezã aŋɔ—si anye nusi woɖe tso tomemi me—tsɔ tree be tsi nagage ɖe eme o. (Mose I, 6:14) Babilontɔwo zãa nu bubu siwo woɖe tso tomemi me le wofe anyikpe siwo wozãna tsɔ mea dzokpowoe la meme me, Egiptetɔwo zãnɛ le ami sisi na ame kukuwo me, eye blematɔ bubuwo zãnɛ le atikewɔwɔ me.
Amekae abui be tomenu sia ava zu nu xɔasi ŋutɔ le egbexexea me? Ame aɖeke mate ŋu agbe be egbegbe mɔ̃ɖaŋudɔwɔwɔ fe ŋgɔyiyi menɔ te ɖe tomemi dzi o.
Tomemi zazã le akaɖiwo me dzie wòto ami va zu ŋkɔ gã xɔla egbea. Tso keke fe alafa 15 lia me la, wozãa ami siwo wokuna le amido maglomaglowo me tsɔ siaa akaɖii le Baku, si nye egbegbe Azerbaijan fe fiadu me. Le fe 1650 me la, wokua ami le do siwo womeɖe wògoglo fũ o me le Romania, afisi wozãa ami si le abe kerosene ene tsɔ siaa akaɖii le. Kaka fe alafa 19 lia nama eme la, dukɔ ma kpakple dukɔ bubu siwo le Ɣedzefe Europa nɔ ami kum dzidzedzetɔe.
Le United States la, akaɖisinu si anyo wu didi tae ŋutsu aɖewo trɔ susu ɖe tomemi ŋu le fe 1800-awo me ɖo. Esɔ be ŋutsu siawo fo nya ta be be yewoakpɔ kerosene le agbɔsɔsɔ me adzra la, ele be yewoaku ami. Ale wɔ le fe 1859 me la, woku do aɖe heke ɖe ami ŋu dzidzedzetɔe le Pennsylvania. Amikudɔ dze egɔme megbemakpɔmakpɔe. Nukae va dzɔ emegbe?
[Etenuŋɔŋlɔwo]
^ mm. 2 Latingbe mee nya “tomemi” tso eye efia “kpetomemi.” Wozãnɛ na tomenu eve aɖewo siwo fe ŋusẽ de wo nɔewo ɖi ge—siwo nye gas si wokuna le tome, si woyɔna hã be methane, kpakple tomemia ŋutɔŋutɔ. Tomenu eve siawo katã toa anyigba fe tefe siwo fe dona ɣeaɖewoɣi wokpɔna. Le ami gome la, ete ŋu nyea tsi lãhɛlãhɛ fomevi aɖe alo efe nɔnɔme dzena abe tsi toto léɣebia ene, alo nɔna abe aŋɔ yibɔ ene.
[Aɖaka si le axa 3]
TOMEMI—NUKAE WÒNYE?
Woɖe tomemi gɔme be “ami toto, si te ŋu léa dzo, si fe amadede me aŋutiɖiɖi kple nu yibɔ dze le, si nye gas, tsi, kpakple haidrodzin kple karbɔn babla fe tsakatsaka si nye dzɔdzɔmenu si le anyigbaa tome.” “Woate ŋu aɖe nu geɖe tso tomemi me, siwo fe ɖee nye gas, petrol, nulolotikewo, kerosene, mɔ̃memi, kple ami siwo wodena mɔ̃ me be efe akpa vovovo nabɔbɔ, nusi wotsɔna wɔa bosomikaɖiwɔnu, aŋɔ kple nuzazã bubu geɖe wɔnu siwo woɖena tsoa eme.”—The American Heritage Dictionary of the English Language.


text:
SƆHƐWO BIANA BE
Nu Ka Tae Wòanyo Be Made Kpekpewo Le Fiaɖufe Akpata Me?
Yehowa Ðasefowo kpena zi eve kwasiɖa sia kwasiɖa le wofe fufofewo hesubɔa Mawu. Woyɔa fufofe mawo be Fiaɖufe Akpatawo. Nu kawoe yia edzi le afi ma, eye aleke kpekpe siawo aɖe vi na wòe?
Nu kawoe yia edzi le Fiaɖufe Akpatawo me?
Fiaɖufe Akpata nye Biblia srɔ̃fe, afi si wosrɔ̃a nu tso ale si woanɔ agbe ɖe Biblia me nyawo nu le. Kpekpe siwo yia edzi la afi ma la ate ŋu akpe ɖe ŋuwò:
nàsrɔ̃ nyatefe si ku ɖe Mawu ŋu.
nànya gɔmesese si le egbegbe nudzɔdzɔwo ŋu.
wò agbenɔnɔ naganyo ɖe edzi.
xɔlɔ̃ vavãwo nasu asiwò.
Ènyaa? Woyɔa afi si Yehowa Ðasefowo kpena le la be Fiaɖufe Akpata, elabe wosrɔ̃a nu tso Mawu Fiaɖufea ŋu le afi ma zi geɖe.—Mateo 6:9, 10; 24:14; Luka 4:43.
Nu ka tae wòanyo be nàde kpekpeawo?
Nu siwo nàsrɔ̃ le afi ma la aɖe vi na wò. Biblia fe mɔfiame siwo me wodzrona le Yehowa Ðasefowo fe kpekpewo me la akpe ɖe ŋuwò ‘nàdze nunya.’ (Lododowo 4:5) Esia fia be Biblia ate ŋu akpe ɖe ŋuwò nàtso nya me nyuie le agbe me. Azɔ hã, ate ŋu akpe ɖe ŋuwò nàkpɔ ŋuɖoɖo na biabia vevi siwo ku ɖe agbea ŋu, abe esiawo ene:
Biblia me nufo siwo wofona le míafe kwasiɖanuwuwu fe kpekpewo me la dometɔ ʋɛ aɖewo fe tanyawoe nye esiawo:
Nu Ka Tae Nàna Biblia Nafia Mɔ Wò?
Afi Kae Nàte Ŋu Akpɔ Kpekpeɖeŋu Tsoe Le Xaxaɣiwo?
Nu Si Wɔm Mawu Fiaɖufea Le Na Mí Fifia
“Nye sukuhati aɖe de míafe kpekpeawo dometɔ ɖeka. Enɔ anyi ɖe míafe fomea gbɔ le kpekpea me, eye míena wòkpɔ míafe Biblia-srɔ̃gbalẽwo dzi. Emegbe egblɔ nam be ale si amewo ɖo nya ŋu le kpekpea fe akpa si nye nyabiabia kple ŋuɖoɖowo me la wɔ dɔ ɖe ye dzi ŋutɔ. Egblɔ hã be le yewofe sɔleme la, Biblia-srɔ̃gbalẽwo mele yewo si abe míawo ene o.”—Brenda.
Ènyaa? Le Fiaɖufe Akpatawo me la, womexɔa ga ɖe vava ta o, eye womedzɔa ga le amewo si hã o.
Hadede kple ameawo ade dzi fo na wò. Biblia gblɔ be susu siwo tae wòle be Kristotɔwo nanɔ fu fom ɖekae dometɔ ɖekae nye be ‘woanɔ dzi dem fo na wo nɔewo.’ (Hebritɔwo 10:24, 25) Le kpekpea me la, míedea ha kple ame siwo Mawu subɔsubɔ le vevie na siwo tsɔa ɖe le eme na ame bubuwo wu woawo ŋutɔ wo ɖokuiwo, eye esia nana míafe dzi dzea eme le xexe sia si me ame geɖe dia wo ɖokui tɔ le la me.
“Ɣeaɖewoɣi kaka makpa le suku la, ɖeɖi tea ŋunye ŋutɔ eye meléa blanui, gake ɣesiaɣi si meyi Fiaɖufe Akpata me la, ame siwo medoa goe la nana nye dzi dzea eme. Ne mekpa tso kpekpea yina afe me la, dzi dzɔam, eye mekpɔnɛ be mesu te be madze ŋgɔ etsɔ si gbɔna fe kuxiwo.”—Elisa.
Ènyaa? Yehowa Ðasefowo fe hame 120,000 kple edzivɔ ye le xexea me godoo, eye wokpena le tefe vovovo siwo wu 60,000. Ƒe sia fe la, wotua Fiaɖufe Akpata siwo ade 1,500, ale be wòasu na kpekpea vala siwo le dzidzim ɖe edzi. a
a Ne èdi be yeakpɔ afi si míekpena le la, yi míafe nyatakakadzraɖofea fe akpa si nye “Yehowa Ðasefowo Ƒe Hame Ƒe Kpekpewo,” eye nàzi “Kpɔ Tefe Si Tsɔ Ðe Mia Gbɔ.”


text:
Gbedasi: 62-1230M Tɔɖofe
Ame Ɖeka Gbedeasi Ƒe Ŋugbetɔ Lɔlɔ̃a,
Ŋkuɖodzi Ŋkeke fe fe kae nye esi na Ŋugbetɔ la. Ewɔ mí ɖekae tso xexea katã me kple nu ɖeka ko lia si ate ŋu ahe Efe Ŋugbetɔ la vɛ ɖe du, gafofo la fe Gbedeasi la, Mawu fe Gbe la ŋutɔ ŋutɔ si le Efe Ŋugbetɔ la yɔm do goe.
Ke azɔ mexɔe se be Ele gbesɔsɔ be yeatu kɔkɔfe gã la le go kemea dzi, be yeahe Xɔsea aɖe si akɔ Hame la adzo yi ɖe Ŋutikɔkɔe me vɛ. Ke Ele Gbedeasiawo me.
Gbedeasi sia fe Ɖeɖefia ku seke hedeto ɖe míafe dziawo me azɔ. Míafe nuwɔnawo sɔ kple Nya la tututu. Míenyae be míafe nufiafia deblibo kple Nya la, míele le ɖeke tsɔm le Ekpem alo le Eɖe ɖem le Me o. Na míawo ya la, míele nububu aɖeke dim o negbe Nya la le nyafoka dzi.
Ele míadzram ɖo hena kɔkɔfe mamlea esime wòle Xɔse si hĩa mí na Kɔkɔdzɔe la nam mí. Xɔse ma, le mía me AZƆ. Wole Kristo fe agbe ɖem ɖe go kloe le nɔnɔme aɖe si do ŋutilã me, le mía me, abe alesi wònɔ Kristo me ene.
Míele Efe agbe kpɔm. “Dɔ siwo wɔm Mele la woawo kee miawɔ.” Menye amesi wɔ eɖokui be yexɔese o, amesi susui be yexɔese o, gake, “Amesi xɔese.” “Amesi xɔ Dzinye se la, dɔ siwo wɔm Mele la, eya hã awɔe.” Nukata? Èku seke ɖe Agakpe ma ke dzi. Nukae nye Agakpe laa? Nya la, kokoko. Èku seke ɖe afima. Wò dziehe Ɣletivi lae wònye ne èbu le atsiafu dzi.
Míeku seke ɖe Agakpe ma dzi alegbegbe. Míexɔ kakaɖedzi kuɖe Eŋu. Míenya Nusi Wònye. Míetsɔa amebubu aɖe fe Nya o, míenɔa anyi kple Ale Afetɔ La Gblɔ Esi. Míeva ɖo míafe Tɔɖofe la gbɔ.
Míekpɔ kɔɖiɖi fũ hekpɔ dzidzɔ. Megahĩa be woabia nya aɖe abe alesi wònɔ le Ʋɔŋudrɔlawo fe ŋkekewo me, kple ame geɖewo alegbegbe egbea ene, afisi amesiame wɔa nusi dzɔ le efe nukpɔkpɔ ŋu, afisi amesiame ɖo efe tɔɖofe le hewɔa nusi dzroe ko o. Mawu metrɔa Efe dɔwɔwɔ o, Mateŋui aganye Mawu o. Ne Mawu gblɔ nane kpɔ alo wɔa nane la, edze be Wòawɔ numa ke ɣesiaɣi.
Mawu dɔa nyagblɔɖila aɖe ɖa kokoko be wòakplɔ Efe dukɔ. Edɔ Efe dɔla kple nyagblɔɖila adrelia ɖa; Amegbetɔ Vi la si le Eɖokui ɖem fia le agbetɔ ŋutilã me, be yeayɔ Yefe Ŋugbetɔ la do go aɖakplɔe. Nyafokawo nye Mawu Ƒe Gbe na Efe Ŋugbetɔ la. MÍAƑE TƆƉOƑE LAE MA.
Eyi ɖe dzigbe le afima. Enyae. Ke melɔ̃a ema, alesi wòhevae. Efe tɔɖofe la su eyama si, efe atiziɔti la.
Mawu le Efe Ŋugbetɔ yɔm ɖe du. Matrɔ Efe ɖoɖo la o. Madɔ amehatsotso aɖeke be wòafo Efe Ŋugbetɔ la nu fu o. Efe Ŋugbetɔ la awɔ ɖeka le Nya dzadze la, si nye Mawu Ƒe Gbe le Nyafokawo dzi ŋu. Enye Mawu fe subɔsubɔdɔ vavã na egbea.
Mɔnu nyuie aɖeke mele wu be míadze Ƒe Yeyea gɔme esime míava ɖe du aɖase míafe atiziɔti la, míafe Tɔɖofe la, wòafo nu na mí o. Medi be makpe amesiame be wòava se nu kpli mí Kɔsiɖagbe ŋdi ga 10 me, Jeffersonville fe game, aɖase Gbedeasi: Tɔɖofe 62-1230M.
Ne miate ŋu atu mí o la, mele dzidem fo na mi be miatia Gbedeasi aɖe aɖafo le miafe afewo me, alo mide dzifo na miafe kplɔla be netia Gbedeasi aɖe alebe miawo hã mianɔ anyi ɖe du, le amisisi gãtɔ kekeake si li la te, aɖase Ŋugbetɔ la fe Tɔɖofe si dzi woɖo kpe la.
Nɔvi. Joseph Branham